*Projekts*

Latvijas Republikas Ministru kabinets

2012.gada Noteikumi Nr.

Rīgā (prot. Nr. .§)

**Noteikumi par darbības programmas "Uzņēmējdarbība un inovācijas" papildinājuma 2.1.1.1.aktivitātes "Atbalsts zinātnei un pētniecībai" otro projektu iesniegumu atlases kārtu**

Izdoti saskaņā ar Eiropas Savienības struktūrfondu un

 Kohēzijas fonda vadības likuma [18.panta 10.punktu](http://pro.nais.lv/naiser/text.cfm?Ref=0101032009070700752&Req=0101032009070700752&Key=0103012007021532768&Hash=1" \l "1" \o "Eiropas Savienības struktūrfondu un Kohēzijas fonda vadības likums" \t "_top)

#### Vispārīgie jautājumi

1. Noteikumi nosaka:
   1. kārtību, kādā īsteno darbības programmas "Uzņēmējdarbība un inovācijas" papildinājuma 2.1.prioritātes "Zinātne un inovācijas" 2.1.1.pasākuma "Zinātne, pētniecība un attīstība" 2.1.1.1.aktivitātes "Atbalsts zinātnei un pētniecībai" otro projektu iesniegumu atlases kārtu (turpmāk – aktivitātes otrā kārta);
   2. prasības Eiropas Reģionālās attīstības fonda projekta (turpmāk – projekts) iesniedzējam;
   3. projekta iesnieguma vērtēšanas kritērijus;
   4. atbildīgo iestādi un sadarbības iestādi, kompetences sadalījumu starp šīm iestādēm un sadarbības kārtību, kā arī atbildīgās iestādes un sadarbības iestādes funkcionālās padotības formu.

1. Noteikumos lietoti šādi termini:
   1. ERAF atbalsta intensitāte – Eiropas Reģionālās attīstības fonda (turpmāk – ERAF) finansējuma apmērs (procentos) no projekta kopējām attiecināmajām izmaksām;
   2. intelektuālais īpašums – sistematizēts noteiktas informācijas kopums (zināšanas), kuras vienlaicīgi var izmantot neierobežota skaita materiālo objektu izveidei dažādās pasaules vietās;
   3. jauna tehnoloģija – tādas izmaiņas tehnoloģijā, metodēs, iekārtās un programmatūrā, kas uzlabo ražošanas vai pakalpojumu sniegšanas procesu, tai skaitā datu apstrādes un interpretācijas metodes, datu plānošanas un sistematizēšanas metodes;
   4. jauns produkts – preces vai pakalpojumi, kuri ir pilnīgi jauni vai kuriem ir uzlabotas funkcionālās īpašības vai mainīts paredzamais lietošanas veids (tai skaitā mainīti vai uzlaboti tehniskie parametri, sastāvdaļas, materiāli, pievienotā programmatūra, lietotājam draudzīgas īpašības). Par jaunu produktu neuzskata:
      1. kādas procesa daļas izmantošanas pārtraukšanu;
      2. kapitāla aizvietošanu vai ekstensīvu palielināšanu (izmantotajiem moduļiem identisku moduļu iegāde, nebūtiski paplašinājumi, iekārtu un programmatūras atjauninājumi). Jaunām iekārtām vai paplašinājumiem jābūt ar būtiskiem specifikācijas uzlabojumiem;
      3. komponentu cenu maiņas dēļ radušās izmaiņas (produkta cenas vai ražošanas procesa produktivitātes izmaiņas nav produktu inovācija, piemēram, datoru ražošanā, samazinoties mikroshēmas cenai, tā paša datora modeļa pārdošanas cenu samazinājums);
      4. produktu pielāgojumus konkrētām vajadzībām (piemēram, produkta pielāgošana klienta vajadzībām, kas neizraisa tādas jaunā produkta funkcionālo vai tehnisko īpašību izmaiņas, kas nodrošina augstāku jaunā produkta konkurētspēju salīdzinājumā ar esošiem produktiem);
      5. ikdienas, sezonas un cikliskas izmaiņas un uzlabojumus (piemēram, apģērbu ražošanā jaunas sezonas kolekcija nav uzskatāma par inovāciju);
      6. dizaina izmaiņas (tajā skaitā garša un smarža), kas nemaina funkcijas, lietojumu vai tehniskās īpašības;
      7. citu ražotāju preču vai procesu tālākpārdošanu;
      8. uzlabojumus mārketinga veicināšanai (tai skaitā estētiskas izmaiņas);
      9. organizatorisko procesu uzlabošanu komersanta darbībā;
   5. komerciāla rakstura praktiskas ievirzes pētniecība – rūpnieciskais pētījums vai eksperimentālā izstrāde, kas vērsta uz rezultātu ar augstu komercializācijas potenciālu izstrādi (turpmāk – pētniecība);
   6. līdzēji – projekta iesniedzējs, sadarbības partneris vai līgumpētījuma izpildītājs (ja attiecināms), kas noslēdzis sadarbības līgumu par projekta īstenošanu vai līgumu par līgumpētījuma izpildi;
   7. lielais komersants – komersants, kas atbilst Komisijas Regulas Nr.[800/2008](http://pro.nais.lv/naiser/esdoc.cfm?esid=32008R0800) 2.panta 8.punktā noteiktajai definīcijai;
   8. līgumpētījums – komersanta (turpmāk – līgumpētījuma pasūtītājs) interesēs veikta pētniecība, ko līgumpētījuma pasūtītāja uzdevumā īsteno zinātniskā institūcija, kas noteikta atklāta konkursa rezultātā (turpmāk – līgumpētījuma izpildītājs). Līgumpētījumu raksturo šādi kritēriji:
      1. līgumpētījuma pasūtītājam pieder projekta rezultāti un uz līgumpētījuma pasūtītāju attiecas neizdošanās risks;
      2. līgumpētījuma izpildītājs līgumpētījumu veic par tirgus cenu;
      3. intelektuālā īpašuma tiesības, kas izriet no līgumpētījuma izpildītāja projekta ietvaros veiktās darbības, pilnībā piešķir līgumpētījuma pasūtītājam, kas gūst visas ekonomiskās priekšrocības no šīm tiesībām, paturot tās pilnībā savā rīcībā, tai skaitā intelektuālā īpašuma licencēšanas tiesības;
      4. līgumpētījuma pasūtītājs nosaka šā pakalpojuma noteikumus un nosacījumus, kas attiecināmi uz projekta rezultātu publicitāti un komercializāciju;
      5. līgumpētījuma izpildītājs finansējumu, ko tas saņem līgumpētījuma veikšanai, izmanto tikai attiecīgā līgumpētījuma veikšanai;
   9. nepatentējams intelektuālā īpašuma objekts – zinātība, metode, risinājums, bioloģisks paņēmiens augu vai dzīvnieku iegūšanai, kas nav mikrobioloģisks paņēmiens, datorprogramma, diagnostikas paņēmieni;
   10. pētniecības organizācija – zinātniskā institūcija, kas atbilst pētniecības organizācijas definīcijai atbilstoši Komisijas Regulas Nr.[800/2008](http://pro.nais.lv/naiser/esdoc.cfm?esid=32008R0800) 30.panta 1.punktā noteiktajai definīcijai;
   11. pētniecības metodoloģija – zinātniskās teorijas veidošanas noteikumi, kas ietver šādas fāzes: problēmas definēšana, pētījuma aktualitātes pārbaude, pētījuma [metožu](http://vesture.eu/index.php/Metode) (paņēmienu) izvēle un sakārtošana noteiktā sistēmā, kuru piemērojot, iespējams iegūt vēlamo rezultātu un sniegt zinātniski pamatotu informāciju;
   12. rūpnieciskā īpašuma objekti – izgudrojums, dizainparaugs, pusvadītāju izstrādājumu topogrāfija, augu šķirne;
   13. sadarbības projekts – projekts, kuru raksturo šādi kritēriji:
       1. vismaz divi partneri piedalās projekta izstrādē, dod ieguldījumu tā īstenošanā un dalās projekta riskā un rezultātos. Sadarbības partneris projekta īstenošanā var iesaistīties ar tā valdījumā vai īpašumā esošu mantu, intelektuālo īpašumu, finansējumu vai cilvēkresursiem. Šādu ieguldījumu rezultātā finansējuma saņēmējam (vadošajam partnerim) ar sadarbības partneri nevar rasties tādas tiesiskās attiecības, kas atbilst publiska iepirkuma līguma pazīmēm atbilstoši normatīvajiem aktiem par publisko iepirkumu vai iepirkumu sabiedrisko pakalpojumu sniedzēju vajadzībām;
       2. ir izpildīts viens no šādiem nosacījumiem, ja sadarbības projektu īsteno šādi sadarbības partneri – komersants un pētniecības organizācija:
          1. izpētes rezultāti, kas nerada intelektuālā īpašuma tiesības, var tikt plaši izplatīti un jebkādas intelektuālā īpašuma tiesības attiecībā uz pētniecības rezultātiem, kas izriet no pētniecības organizācijas darbības, tiek pilnībā piešķirtas pētniecības organizācijai;
          2. pētniecības organizācija saņem no komersanta tādu atlīdzību (kompensāciju), kas ir līdzvērtīga tirgus cenai par intelektuālā īpašuma tiesībām, kas izriet no darbības, ko šī pētniecības organizācija veica projektā, un kas nodotas sadarbības partnerim - komersantam, kurš piedalās. Ja intelektuālā īpašuma tiesības uz pētniecības organizācijas projekta daļas ietvaros radīto intelektuālo īpašumu atsavina vai piešķir izņēmuma, izmantošanas vai lietošanas tiesības sadarbības partnerim – komersantam, intelektuālā īpašuma tirgus cenu samazina par mantisko, intelektuālā īpašuma vai cilvēkresursu ieguldījuma vērtību, kuru (pamatojoties uz faktiskajām izmaksām, izņemot peļņas daļu) sadarbības partneris – komersants – ir ieguldījis pētniecības organizācijas projekta daļas īstenošanā, kā rezultātā ir radušās attiecīgās intelektuālā īpašuma tiesības;
   14. saistītās personas – persona, kas atbilst Komisijas Regulas Nr.800/2008 1.pielikumā noteiktajai saistīto komersantu definīcijai;
   15. sīkais, mazais un vidējais komersants – komersants, kas atbilst Komisijas Regulas Nr.[800/2008](http://pro.nais.lv/naiser/esdoc.cfm?esid=32008R0800) 1.pielikumā noteiktajai definīcijai;
   16. zinātība – dokumentēts un pārbaudāms praktiskas informācijas kopums, kas ir nozīmīgs jaunu produktu vai tehnoloģiju izstrādei;
   17. zinātnē nodarbinātie darbinieki – zinātnieki, zinātniskais personāls, zinātnes tehniskais personāls un zinātni apkalpojošais personāls (turpmāk – zinātniskie darbinieki);
   18. zinātniskais personāls – atbilstoši zinātnisko darbību reglamentējošiem normatīvajiem aktiem ievēlētie un Latvijas Zinātņu akadēmijas Zinātniskā personāla datu bāzē iekļautie vadošie pētnieki, pētnieki un zinātniskie asistenti;
   19. zinātniskās institūcijas pamatdarbība – zinātniskā darbība un zinātniskās darbības rezultātu izplatīšana zināšanu un tehnoloģiju pārneses veidā.
2. ERAF finansējumu projektu īstenošanai piešķir saskaņā ar Komisijas 2008.gada 6.augusta Regulu (EK) Nr.[800/2008](http://pro.nais.lv/naiser/esdoc.cfm?esid=32008R0800" \o "REGULA" \t "_blank), kas atzīst noteiktas atbalsta kategorijas par saderīgām ar kopējo tirgu, piemērojot Līguma 87. un 88.pantu (vispārējā grupu atbrīvojuma regula) (Eiropas Savienības Oficiālais Vēstnesis, 2008.gada 9.augusts, Nr. L 214/3) (turpmāk – Komisijas Regula Nr.[800/2008](http://pro.nais.lv/naiser/esdoc.cfm?esid=32008R0800)).

1. Aktivitātes mērķis ir atbalstīt pētniecības projektus, kuri sekmētu zinātnes un ražošanas integrāciju un pētniecības rezultātu komercializāciju atbilstoši valstī noteiktajām prioritārajām tautsaimniecības nozarēm un prioritārajiem zinātnes virzieniem fundamentālo un lietišķo pētījumu finansēšanai 2010.–2013.gadā:
   1. enerģija un vide (atjaunojamo enerģijas resursu ieguves un izmantošanas tehnoloģijas, klimata izmaiņas samazinošās tehnoloģijas un bioloģiskā daudzveidība);
   2. inovatīvie materiāli un tehnoloģijas (informātika, informācijas un signālapstrādes tehnoloģijas, nanostrukturētie, daudzfunkcionālie materiāli un nanotehnoloģijas);
   3. nacionālā identitāte (valoda, Latvijas vēsture, kultūra un cilvēkdrošība);
   4. sabiedrības veselība (profilakses, ārstniecības, diagnostikas līdzekļi un metodes, biomedicīnas tehnoloģijas);
   5. vietējo resursu (zemes dzīļu, meža, pārtikas un transporta) ilgtspējīga izmantošana – jauni produkti un tehnoloģijas.
2. Aktivitātes otrās kārtas ietvaros atbalsts pētniecībai netiek sniegts šādās nozarēs:
   1. vairumtirdzniecība un mazumtirdzniecība;
   2. finanšu starpniecība, finanšu un apdrošināšanas darbības;
   3. komercpakalpojumi (operācijas ar nekustamo īpašumu; transportlīdzekļu, mašīnu un iekārtu, individuālās lietošanas priekšmetu, sadzīves aparatūras un iekārtu iznomāšana un ekspluatācijas līzings);
   4. azartspēles un derības;
   5. alkoholisko dzērienu, tai skaitā alus, ražošana;
   6. tabakas izstrādājumu ražošana;
   7. nozare, kas minēta Komisijas Regulas Nr.[800/2008](http://pro.nais.lv/naiser/esdoc.cfm?esid=32008R0800) 1.panta 3.punkta „c” apakšpunktā.
3. Aktivitātes mērķa grupa ir Latvijas Republikā Zinātnisko institūciju reģistrā reģistrētas zinātniskās institūcijas, zinātnē un pētniecībā nodarbinātie zinātniskie darbinieki, Latvijas Republikā reģistrēti komersanti.
4. Aktivitātes mērķi sasniedz, veicinot šādu uzraudzības rādītāju sasniegšanu:
   1. iznākuma rādītājs – atbalstīti 200 pētniecības projekti līdz 2013.gada 31.decembrim;
   2. rezultāta rādītāji:
      1. pieaudzis starptautiski atzītu publikāciju skaits gadā – līdz 800 publikācijām 2013.gadā;
      2. pieaudzis pieteikto starptautisko patentu skaits gadā – līdz 43 starptautiskiem patentu pieteikumiem 2013.gadā.

1. Projektā var īstenot vienu vai vairākas šādas atbalstāmās darbības:
   1. pētniecība, kas ietver vismaz vienu no šādām pētniecības kategorijām (turpmāk – pētniecība):
      1. rūpnieciskie pētījumi – darbības, kas atbilst Komisijas Regulas Nr.[800/2008](http://pro.nais.lv/naiser/esdoc.cfm?esid=32008R0800) 30.panta 3.punktā noteiktajai definīcijai;
      2. eksperimentālā izstrāde – darbības, kas atbilst Komisijas Regulas Nr.[800/2008](http://pro.nais.lv/naiser/esdoc.cfm?esid=32008R0800) 30.panta 4.punktā noteiktajai definīcijai;
   2. tiesību uz projekta ietvaros radīto rūpnieciskā īpašuma objektu nostiprināšana sīkajiem, mazajiem un vidējiem komersantiem (turpmāk – rūpnieciskā īpašuma tiesību nostiprināšana).
2. Aktivitātes ietvaros atbildīgās iestādes funkcijas nodrošina Izglītības un zinātnes ministrija (turpmāk – atbildīgā iestāde). Atbildīgā iestāde:
   1. nodrošina projektu iesniegumu atlasi un vērtēšanu:
      1. pirms uzsākta projektu iesniegumu pieņemšana, izstrādā, apstiprina un publicē atbildīgās iestādestīmekļa vietnē projekta iesnieguma veidlapas aizpildīšanas metodiku, projektu iesniegumu atlases un vērtēšanas kārtību, kā arī projekta iesnieguma vērtēšanas veidlapas;
      2. izstrādā un apstiprina projekta iesnieguma vērtēšanas veidlapas aizpildīšanas metodiku;
   2. izveido projektu iesniegumu vērtēšanas komisiju (turpmāk – komisija);
   3. izstrādā un apstiprina komisijas reglamentu;
   4. izvērtē projekta iesniegumu un pieņem lēmumu par projekta iesnieguma apstiprināšanu, apstiprināšanu ar nosacījumu vai noraidīšanu, kā arī izvērtē lēmumā par projekta iesnieguma apstiprināšanu ar nosacījumu ietverto nosacījumu izpildi;
   5. uzkrāj datus par projekta iesniegumiem atbilstoši normatīvajiem aktiem par Eiropas Savienības struktūrfondu un Kohēzijas fonda vadības informācijas sistēmas izveidošanu un izmantošanu;
   6. saskaņo šo noteikumu .punktā minētos projekta grozījumus;
   7. sniedz sabiedrībai informāciju un nodrošina publicitāti jautājumos, kas saistīti ar aktivitātes otrās kārtas īstenošanu;
   8. nodrošina, lai netiktu pārsniegts šo noteikumu .punktā noteiktais aktivitātes īstenošanai pieejamais ERAF līdzfinansējums un pieejamais saistību apmērs, un uzrauga un kontrolē pieejamā ERAF līdzfinansējuma apguvi, tai skaitā Padomes 2006.gada 11.jūlija Regulas (EK) Nr.[1083/2006](http://pro.nais.lv/naiser/esdoc.cfm?esid=32006R1083), ar ko paredz vispārīgus noteikumus par Eiropas Reģionālās attīstības fondu, Eiropas Sociālo fondu un Kohēzijas fondu un atceļ Regulu (EK) Nr.[1260/1999](http://pro.nais.lv/naiser/esdoc.cfm?esid=31999R1260) (turpmāk – Regula Nr.[1083/2006](http://pro.nais.lv/naiser/esdoc.cfm?esid=32006R1083)), 93.panta 1. un 2.punktā minētā principa izpildi aktivitātes līmenī.

1. Sadarbības iestādes funkcijas nodrošina Valsts izglītības attīstības aģentūra (turpmāk – sadarbības iestāde). Sadarbības iestāde:
   1. 10 darbdienu laikā pēc šo noteikumu spēkā stāšanās izstrādā vienošanās vai līguma par projekta īstenošanu formas (turpmāk – līguma forma) projektu, nosakot tajā projekta īstenošanas prasības finansējuma saņēmējam saskaņā ar šiem noteikumiem un normatīvajiem aktiem par [Eiropas Savienības struktūrfondu un Kohēzijas fonda vadību](http://pro.nais.lv/naiser/text.cfm?Ref=0101032009070700752&Req=0101032009070700752&Key=0103012007021532768&Hash=), īstenošanu un īstenošanas uzraudzību, un iesniedz to saskaņošanai atbildīgajā iestādē. Ja sadarbības iestāde veic grozījumus līguma formā, tā aktualizēto līguma formu iesniedz saskaņošanai atbildīgajā iestādē;
   2. slēdz ar finansējuma saņēmēju vienošanos vai līgumu par projekta īstenošanu, nosakot projekta īstenošanas prasības finansējuma saņēmējam saskaņā ar šiem noteikumiem un normatīvajiem aktiem, kas nosaka Eiropas Savienības struktūrfondu un Kohēzijas fonda vadību, īstenošanu un īstenošanas uzraudzību;
   3. nodrošina projektu īstenošanas uzraudzību un kontroli, tai skaitā veic pārbaudes projekta īstenošanas vietā un uzrauga Padomes 2006.gada 11.jūlija Regulas (EK) Nr.[1083/2006](http://pro.nais.lv/naiser/esdoc.cfm?esid=32006R1083), ar ko paredz vispārīgus noteikumus par Eiropas Reģionālās attīstības fondu, Eiropas Sociālo fondu un Kohēzijas fondu un atceļ Regulu (EK) Nr.[1260/1999](http://pro.nais.lv/naiser/esdoc.cfm?esid=31999R1260), 93.panta 1. un 2.punktā minētā principa izpildi projektu līmenī;
   4. izskata finansējuma saņēmēja iepirkuma plānu un iesniedz to Iepirkumu uzraudzības birojā;
   5. sagatavo un iesniedz informāciju atbildīgajā iestādē par aktivitātes īstenošanu un tai pieejamā finansējuma apguvi, pēc atbildīgās iestādes pieprasījuma sniedzot informāciju par atsevišķu projektu;
   6. sagatavo aktivitātes maksājumu prognozi un iesniedz to maksājumu iestādē;
   7. pārbauda un apstiprina finansējuma saņēmēja maksājumu pieprasījumu un sagatavo izdevumu deklarāciju;
   8. sniedz informāciju finansējuma saņēmējam par noslēgtās vienošanās vai līguma noteikumu izpildes prasībām un izpildi;
   9. izskata un apstiprina grozījumus projektā, ievērojot šo noteikumu ., 85. un 87.punktā noteiktos nosacījumus;
   10. uzkrāj datus par projekta iesniegumu un projekta īstenošanu atbilstoši normatīvajiem aktiem [par Eiropas Savienības struktūrfondu un Kohēzijas fonda vadības informācijas sistēmas izveidošanu un izmantošanu](http://pro.nais.lv/naiser/text.cfm?Ref=0101032009070700752&Req=0101032009070700752&Key=0101032009030300210&Hash=);
   11. sniedz sabiedrībai informāciju un nodrošina publicitāti jautājumos, kas saistīti ar aktivitātes īstenošanu;
   12. ja konstatēta neatbilstība, nodrošina neatbilstošo izdevumu atgūšanu saskaņā ar normatīvajiem aktiem, kas nosaka kārtību, kādā ziņo par Eiropas Savienības struktūrfondu ieviešanā konstatētajām neatbilstībām, pieņem lēmumu par piešķirtā finansējuma izlietojumu un atgūst neatbilstošos izdevumus.

1. Sadarbības iestāde ir atbildīgās iestādes funkcionālā pārraudzībā.

1. Aktivitātes otrās kārtas ietvaros īstenotos projektus līdzfinansē no ERAF līdzekļiem. Aktivitātes otrās kārtas ietvaros pieejamais ERAF finansējums ir **2 931 113** latu. Aktivitātes otrās kārtas ietvaros pieejamais saistību apmērs, kas pārsniedz ERAF līdzfinansējumu, ir 15 000 000 latu.
2. Projekta minimālais ERAF finansējums ir 50 000 latu, maksimālais ERAF finansējums ir 300 000 lati.

#### Līdzējiem izvirzītās prasības

1. Projekta iesniedzējs var būt:
   1. Latvijas Republikā Zinātnisko institūciju reģistrā (turpmāk – reģistrs) reģistrēta zinātniskā institūcija – zinātniskais institūts (publiska aģentūra, atvasināta publiska persona vai privāto tiesību juridiskā persona) vai augstskola (turpmāk – zinātniskā institūcija). Zinātniskā institūcija var iesniegt šo noteikumu . vai .apakšpunktā minēto projektu;
   2. Latvijas Republikā reģistrēts sīkais (mikro), mazais, vidējais vai lielais komersants (turpmāk – komersants). Komersants var iesniegt šo noteikumu .apakšpunktā minēto projektu vai šo noteikumu .apakšpunktā minēto projektu, ja komersants atbilst šādiem kritērijiem:
      1. pēdējos trijos noslēgtos pārskata gados komersants ir ieviesis jaunu produktu vai tehnoloģiju vai uz sava vārda ir reģistrējis rūpnieciskā īpašuma tiesības;
      2. pēdējā noslēgtā pārskata gadā vismaz divi procenti no komersanta kopējā neto apgrozījuma ir izdevumi pētniecības un attīstības projektiem.
2. Aktivitātes otrās kārtas ietvaros var īstenot šādus projektu veidus:
   1. zinātniskās institūcijas individuāli īstenots projekts, kura ietvaros zinātniskā institūcija gūst intelektuālā īpašuma tiesības un ekonomiskās priekšrocības, kas izriet no projekta ietvaros veiktās darbības;
   2. komersanta – līgumpētījuma pasūtītāja – interesēs īstenots projekts, kura ietvaros līgumpētījuma pasūtītājs gūst intelektuālā īpašuma tiesības un ekonomiskās priekšrocības, kas izriet no šādām projekta ietvaros veiktām darbībām:
      1. līgumpētījums;
      2. pētniecība, ja to īsteno līgumpētījuma pasūtītājs, kas atbilst šo noteikumu . un .apakšpunktā minētajiem kritērijiem;
   3. komersanta un zinātniskās institūcijas sadarbības projekts (turpmāk – sadarbības projekts). Sadarbības projektu iesniedz vadošais partneris, kas ir atbildīgs par projekta īstenošanu un projektā plānoto rezultātu sasniegšanu.Sadarbības projekta ietvaros katrs sadarbības partneris gūst intelektuālā īpašuma tiesības un ekonomiskās priekšrocības, kas izriet no konkrētā sadarbības partnera projekta daļas ietvaros veiktās darbības (turpmāk – labuma guvējs).
3. Šo noteikumu .apakšpunktā minētajā gadījumā līgumpētījuma pasūtītājs un līgumpētījuma izpildītājs slēdz līgumu par līgumpētījuma izpildi, kurā ietver:
   1. noteikumu . un 15.2.apakšpunktā minētos kritērijus un nosacījumus;
   2. projekta finanšu plūsmas nodrošināšanas kārtību atbilstoši .punktā noteiktajiem nosacījumiem;
   3. kārtību, kādā veic līguma grozījumus vai lauž līgumu;
   4. sankcijas, ja netiek izpildītas līgumā minētās saistības, un citus nosacījumus.
4. Šo noteikumu .apakšpunktā minētajā gadījumā:
   1. projekta īstenošanā var iesaistīt arī citus nesaistītus komersantus vai zinātniskās institūcijās, nodrošinot finansējuma piešķiršanas principu atbilstoši Regulas Nr.1083/2006 5. un 6.pantam;
   2. sadarbības partneris var daļēji atsavināt vai piešķirt izmantošanas vai lietošanas tiesības uz konkrētā sadarbības partnera projekta daļas ietvaros radīto intelektuālo īpašumu citam sadarbības partnerim, nodrošinot, ka nosacījumi citiem sadarbības partneriem nav labvēlīgāki kā trešajām personām. Gadījumā, ja projekta rezultāti pieder tikai vienam sadarbības partnerim, šādu projektu īsteno saskaņā ar 15.2.apakšpunkta nosacījumiem;
   3. sadarbības partneri slēdz sadarbības līgumu, kurā norāda projekta īstenošanas un rezultātu izmantošanas kārtību (turpmāk – sadarbības līgums), tai skaitā:
      1. sadarbības mērķi un principus;
      2. nosacījumus, kas pamato sadarbības efektivitāti atbilstoši šo noteikumu . un .apakšpunktā minētajiem kritērijiem;
      3. plānoto kopējo sadarbības projekta finansējumu, katra sadarbības partnera projekta daļas finansējumu un katra sadarbības partnera ieguldījumu sadalījumu pa ieguldījumu veidiem;
      4. partneru tiesības, pienākumus un atbildību;
      5. projekta finanšu plūsmas nodrošināšanas kārtību atbilstoši .punktā noteiktajiem nosacījumiem;
      6. tiesību uz projekta rezultātiem (tai skaitā intelektuālā īpašuma tiesību) sadalījumu proporcionāli katra sadarbības partnera finansiālajam un cilvēkresursu ieguldījumam (turpmāk – ieguldījums) projekta īstenošanā;
      7. projekta rezultātu izmantošanas, ieviešanas, publicitātes un komercializācijas nosacījumus, tai skaitā zināšanu un tehnoloģiju pārneses nosacījumus, eksperimentālo objektu izmantošanas un ieviešanas nosacījumus (ja attiecināms);
      8. kārtību, kādā veic sadarbības līguma grozījumus vai lauž sadarbības līgumu;
      9. sankcijas, ja netiek izpildītas sadarbības līgumā minētās saistības.
5. Katram līdzējam noteiktas šādas prasības:
   1. tas nav nonācis finansiālās grūtībās:
      1. grūtībās nonācis sīkais (mikro), mazais un vidējais komersants ir komersants, kas atbilst komisijas regulas Nr.800/2008 1.panta 7.punktā noteiktajai definīcijai;
      2. grūtībās nonācis lielais komersants ir komersants, kuram:
         1. ar tiesas spriedumu ir pasludināts maksātnespējas process vai ar tiesas spriedumu tiek īstenots tiesiskās aizsardzības process, vai ar tiesas lēmumu tiek īstenots ārpustiesas tiesiskās aizsardzības process, tam uzsākta bankrota procedūra, piemērota sanācija vai mierizlīgums, vai tā saimnieciskā darbība ir izbeigta;
         2. uz projekta iesniegšanas dienu zaudējumi pārsniedz pusi no pamatkapitāla un pēdējo 12 mēnešu laikā – ceturtdaļu no pamatkapitāla, un konstatējamas šo noteikumu .apakšpunktā minētās pazīmes;
         3. saskaņā ar pēdējo divu noslēgto finanšu gadu finanšu pārskatiem un pēdējo pieejamo operatīvo pārskatu uz projekta iesniegšanas dienu ir novērojamas grūtībās nonākuša saimnieciskās darbības veicēja pazīmes – zaudējumu pieaugums, apgrozījuma samazināšanās, naudas plūsmas samazināšanās, parādu pieaugums, procentu maksājumu celšanās, gatavās produkcijas krājumu pieaugums, zems likviditātes koeficients, krītoša vai nulles aktīvu vērtība un konstatējamas šo noteikumu .apakšpunktā minētās pazīmes;
         4. nav iespēju nosegt zaudējumus ar saviem līdzekļiem vai ar līdzekļiem, ko tas spēj iegūt no saviem biedriem, akcionāriem, dalībniekiem vai kreditoriem, un tas nespēj apturēt zaudējumus, kuri bez valsts iestāžu ārējās iejaukšanās īstermiņā vai vidējā termiņā novedīs saimnieciskās darbības veicēju līdz nespējai turpināt darbību;
   2. tam nodokļu parādu, valsts sociālās apdrošināšanas obligāto iemaksu un citu valsts noteikto obligāto maksājumu parādu apmērs nepārsniedz šo noteikumu 5.pielikuma 28.punktā minēto parādu apmēru;
   3. tas sadarbības iestādei, atbildīgajai iestādei vai citai kompetentai institūcijai nav sniedzis nepatiesu informāciju saistībā ar struktūrfondu līdzfinansēto projektu īstenošanu;
   4. tas nav saņēmis vai neplāno saņemt finansējumu no valsts, Eiropas Savienības līdzekļiem vai citiem finanšu resursiem par tām pašām attiecināmajām izmaksām vai pētniecības rezultātiem;
   5. uz līdzēju neattiecas līdzekļu atgūšanas rīkojums, kas minēts Komisijas Regulas Nr.800/2008 1.panta 6.punkta „a” apakšpunktā;
   6. zinātniskā institūcija atbilstoši [zinātnisko darbību](http://pro.nais.lv/naiser/text.cfm?Ref=0101032009070700752&Req=0101032009070700752&Key=0103012005041432804&Hash=" \o "Zinātniskās darbības likums" \t "_top) reglamentējošajiem normatīvajiem aktiem Izglītības un zinātnes ministrijā ir iesniegusi publiskos pārskatus par zinātnisko darbību par pēdējiem trim noslēgtajiem pārskata gadiem (ja zinātniskā institūcija ir dibināta mazāk nekā pirms trim gadiem, ir iesniegti publiskie pārskati par noslēgtajiem pārskata gadiem atbilstoši tās reģistrācijai reģistrā).

#### 

#### Vispārīgie finansēšanas nosacījumi

1. Projekta iesniedzējs un sadarbības partneris (ja attiecināms) neatkarīgi no tā juridiskā statusa (publisko vai privāto tiesību subjekts) vai saimnieciskās darbības veida (peļņu gūstoša vai bezpeļņas institūcija) ERAF finansējuma saņemšanai kvalificējams kā saimnieciskās darbības veicējs atbilstoši Komisijas Regulas Nr.[800/2008](http://pro.nais.lv/naiser/esdoc.cfm?esid=32008R0800) 2.panta 8.punktā un 1.pielikumā noteiktajai definīcijai.
2. Aktivitātes otrās kārtas ietvaros kopējais maksimāli pieļaujamais ERAF finansējuma apmērs:
   1. vienam šo noteikumu .apakšpunktā minētam projekta iesniedzējam – zinātniskajai institūcijai – nepārsniedz 30 procentus no zinātniskās institūcijas vidējiem ieņēmumiem par zinātnes projektu īstenošanu pēdējos trijos noslēgtajos pārskata gados, kurus var veidot transferti no pamatbudžeta, ieņēmumi no citu Eiropas Savienības politiku instrumentu līdzfinansēto projektu un pasākumu īstenošanas un citu valstu finanšu palīdzības programmu īstenošanas, kā arī pašu ieņēmumi par zinātnes projektu īstenošanu, bet ne vairāk kā 1 000 000 latu;
   2. vienai šo noteikumu .apakšpunktā minētā projekta iesniedzēja saistīto personu grupai nepārsniedz 30 procentus no komersanta saistīto personu grupas pašu kapitāla pēdējā noslēgtā pārskata gadā, bet ne vairāk kā 1 000 000 latu.
3. Finansējuma saņemšanai projekta iesniedzējs projekta iesniegumā pamato projekta kopējā ERAF finansējuma stimulējošo ietekmi atbilstoši vienam vai vairākiem stimulējošas ietekmes kritērijiem, ja projekta iesniedzējs vai sadarbības partneris atbilst lielā komersanta definīcijai:
   1. projekta darbības jomas paplašināšanās – izveidoti jauni vai paplašināti līdz šim īstenotie pētniecības virzieni vai ieviesti jauni pakalpojumi, kas saistīti ar līdz šim īstenotiem pētniecības virzieniem, vai būtiski mainīti pētniecības procesi un palielināts pētniecībā iesaistīto zinātnisko darbinieku skaits;
   2. projekta īstenošanas tempu pieaugums – saņemot publisko atbalstu, visas projektā plānotās darbības īsteno īsākā laikposmā;
   3. būtiski palielinājusies kopsumma, ko projekta iesniedzējs un sadarbības partneris (ja attiecināms) ieguldīs projektā pētniecībā, attīstībā un inovācijas, proporcionāli kopējam apgrozījumam (ja attiecināms).
4. Nacionālā finansējuma apmēra noteikšanas kārtība:
   1. projekta īstenošanai nepieciešamo nacionālo līdzfinansējumu nodrošina no projekta iesniedzēja un sadarbības partnera rīcībā esošiem līdzekļiem, kredītresursu līdzekļiem vai citiem finanšu resursiem, par kuriem nav saņemts nekāds publisks atbalsts, ņemot vērā ERAF finansējuma apmēru, kas noteikts atbilstoši šo noteikumu .punktā noteiktajam;
   2. ja sadarbības partneris ir ārvalsts zinātniskā institūcija, kas nav reģistrēta reģistrā vai nav Latvijā reģistrēta juridiska persona, sadarbības partnera projekta daļas īstenošanai nepieciešamo finansējumu nodrošina no ārvalsts zinātniskās institūcijas rīcībā esošajiem līdzekļiem, kredītresursu līdzekļiem vai citiem finanšu resursiem, par kuriem nav saņemts nekāds publisks atbalsts (turpmāk – sadarbības partnera dalības izmaksas).

1. Šo noteikumu ietvaros piešķirto ERAF finansējumu attiecībā uz tām pašām attiecināmajām izmaksām nevar apvienot ar finansējumu citas atbalsta programmas vai individuālā atbalsta projekta ietvaros, kā arī ar *de minimis* atbalstu, kuru sniedz, ievērojot Komisijas 2006.gada 15.decembra Regulu (EK) Nr.[1998/2006](http://pro.nais.lv/naiser/esdoc.cfm?esid=32006R1998) par Līguma 87. un 88.panta piemērošanu *de minimis* atbalstam.

1. ERAF finansējuma apmēra un vidējās svērtās ERAF atbalsta intensitātes noteikšanas kārtība:
   1. atbalstāmajai darbībai pieļaujamais ERAF finansējuma apmērs:
      1. katrai šo noteikumu . un .apakšpunktā minētai pētniecības kategorijai pieļaujamo ERAF finansējuma apmēru nosaka atsevišķi atbilstoši šo noteikumu .punktā noteiktajai ERAF atbalsta intensitātei;
      2. **katrai** šo noteikumu .apakšpunktā minētajai atbalstāmajai darbībai pieļaujamo ERAF finansējuma apmēru nosaka **atsevišķi** atbilstoši šo noteikumu .punktā noteiktajam;
   2. šo noteikumu .apakšpunktā minētajā gadījumā projekta kopējo ERAF finansējuma apmēru nosaka, ņemot vērā projekta kopējās attiecināmās izmaksas un zinātniskajai institūcijai pieļaujamo vidējo svērto ERAF atbalsta intensitāti, kas aprēķināta atbilstoši šo noteikumu . un .punktā un 1.pielikuma 7.4.1.sadaļas nosacījumiem;
   3. šo noteikumu..apakšpunktā minētajā gadījumā projekta kopējo ERAF finansējuma apmēru nosaka, ņemot vērā projekta kopējās attiecināmās izmaksas un līgumpētījuma pasūtītājam pieļaujamo vidējo svērto ERAF atbalsta intensitāti, kas aprēķināta atbilstoši šo noteikumu .apakšpunkta un 1.pielikuma 7.4.1.sadaļas nosacījumiem;
   4. šo noteikumu .apakšpunktā minētajā gadījumā:
      1. projekta iesniedzējam un katram labuma guvējam pieļaujamo ERAF finansējuma apmēru nosaka atsevišķi, ņemot vērā projekta iesniedzēja un katra labuma guvēja projekta daļas attiecināmās izmaksas un pieļaujamo vidējo svērto ERAF atbalsta intensitāti, kas aprēķināta atbilstoši šo noteikumu .apakšpunkta un 1.pielikuma 7.4.1.sadaļas nosacījumiem;
      2. projekta kopējo ERAF finansējuma apmēru nosaka, ņemot vērā projekta kopējo attiecināmo izmaksu apmēru un projekta vidējo svērto ERAF atbalsta intensitāti, kas aprēķināta atbilstoši šo noteikumu .apakšpunkta un 1.pielikuma 7.4.1.sadaļas nosacījumiem.
2. Aktivitātes otrās kārtas ietvaros nav attiecināmas šādas izmaksas:
   1. samaksa par aizdevuma izskatīšanu, noformēšanu, rezervēšanu un apkalpošanu, maksa par finanšu darījumiem, nokavējuma procenti, līgumsodi un tiesvedības izdevumi;
   2. izmaksas, kas neatbilst pamatotas finanšu vadības principiem, īpaši naudas vērtībai un izmaksu efektivitātei;
   3. projekta kopējās izmaksas, ja projekta īstenošana uzsākta pirms vienošanās vai līguma par projekta īstenošanu noslēgšanas;
   4. izmaksas, kas radušās pēc projekta aktivitāšu īstenošanas termiņa beigām vai kuru maksājumi veikti vēlāk nekā mēnesi pēc projekta aktivitāšu īstenošanas termiņa beigām;
   5. kas nav samērīgas un pamatotas ar izmaksas attaisnojošiem dokumentiem vai radušās iepirkuma procedūru reglamentējošo normatīvo aktu neievērošanas dēļ;
   6. izmaksas, kas saistītas ar projekta iesnieguma sagatavošanu;
   7. pievienotās vērtības nodokļa maksājumi (norāda projekta iesniegumā kā neattiecināmās izmaksas);
   8. sadarbības partnera dalības izmaksas (norāda projekta iesniegumā kā neattiecināmās izmaksas) šo noteikumu .apakšpunktā minētajā gadījumā.

#### Finansēšanas nosacījumi pētniecībai

1. Aktivitātes otrās kārtas ietvaros finansē tāda jauna produkta vai tehnoloģijas prototipa vai cita eksperimentālā objekta izstrādi, kuru izmanto turpmākos pētījumos un tas tieši nav izmantojams ienākumu gūšanai, to pārdodot vai izmantojot ražošanas vai pakalpojumu sniegšanas procesā. Komerciāli izmantojama prototipa vai cita eksperimentālā objekta izstrādi finansē, ja tā izstrādes izmaksas tikai demonstrēšanai un apstiprināšanai ir pārāk lielas. Ienākumus, kas gūti no prototipu vai citu eksperimentālo objektu komerciālas izmantošanas atskaita no attiecināmajām projekta izmaksām.
2. Izstrādāto produktu, procesu vai pakalpojumu eksperimentālu ražošanu vai testēšanu ražošanas apstākļos finansē tikai tad, ja tā nepieciešama pētniecības rezultātu apstiprināšanai un pārbaudei un to tieši vai pārveidojot neizmanto ienākumu gūšanai, to pārdodot vai izmantojot ražošanas vai pakalpojumu sniegšanas procesā.
3. Aktivitātes otrās kārtas ietvaros finansē tādas jauna produkta vai tehnoloģijas izstrādes darbības pakalpojumu nozarē, ja tās atbilst vismaz vienam no šādiem nosacījumiem:
   1. jaunu produktu vai tehnoloģiju izstrādā sadarbībā ar pētniecības organizāciju;
   2. doktori vai doktorantūras studenti nodarbināti kā personāls;
   3. pētījumu rezultātus publicē zinātniskos žurnālos vai zinātniskās konferencēs.
4. Aktivitātes otrās kārtas ietvaros finansē šādas jauna produkta vai tehnoloģijas **izstrādes darbības** informācijas tehnoloģiju jomā:
   1. pētniecība, lai izstrādātu jaunas teorētiskās datorzinātnes teorēmas un algoritmus;
   2. informācijas tehnoloģiju izstrāde operētājsistēmu, programmēšanas valodu, datu vadības, komunikāciju programmatūras un programmatūras izstrādes rīku līmenī;
   3. interneta tehnoloģijas izstrāde;
   4. programmatūras projektēšanas, izstrādes, izvēršanas vai uzturēšanas metožu pētniecība;
   5. programmatūras izstrāde, kas uzlabo informācijas ieguves, pārraides, glabāšanas, ieguves no datu glabāšanas sistēmām, izmantošanas un attēlošanas vispārējās metodes;
   6. eksperimentālas izstrādnes, lai iegūtu trūkstošās tehnoloģiskās zināšanas, kas nepieciešamas programmatūru vai sistēmu izstrādei;
   7. programmatūras rīku vai tehnoloģiju pētniecība un attīstība specializētās datorzinātnes jomās (attēlu apstrāde, ģeogrāfisko datu attēlojums, teksta atpazīšana, mākslīgais intelekts un citas jomas).
5. Aktivitātes otrās kārtas ietvaros finansējumu nepiešķir šādām jauna produkta vai tehnoloģijas izstrādes darbībām informācijas tehnoloģiju jomā:
   1. komercdarbībā izmantojamas programmatūras un informācijas sistēmas izstrāde, izmantojot zināmas metodes vai esošus programmatūras rīkus;
   2. esošo sistēmu atbalsts;
   3. datoru valodu konvertēšana un translēšana;
   4. programmu papildināšana ar jaunu funkcionalitāti lietotājiem;
   5. sistēmu atkļūdošana;
   6. esošās programmatūras pielāgošana;
   7. lietotāja dokumentācijas sagatavošana;
   8. interneta mājaslapu izstrāde;
   9. tīmekļa lietojumprogrammu izstrāde;
   10. no gatavi izstrādātas programmatūras nenošķiramu programmu platformu izstrāde.
6. Aktivitātes otrās kārtas ietvaros finansējumu nepiešķir šādām pētniecības atbalsta darbībām:
   1. izglītība un apmācība;
   2. saistītās zinātniskās un tehnoloģiskās darbības – zinātniskās un tehniskās informācijas pakalpojumi, datu apkopošana vispārīgiem nolūkiem, testi, kas **nav saistīti ar** projekta ietvaros īstenoto pētniecību (tai skaitā nacionālo standartu uzturēšana, sekundāro standartu pielāgošana, materiālu, komponentu, produktu, procesu vai citu objektu analīze);
   3. darbības, kas nepieciešamas, lai ieviestu vai komerciāli izmantotu jaunu produktu vai tehnoloģiju, – procesi pirms ražošanas, tirgus izpēte, produktu un tehnoloģiju izplatīšana.
7. Šo noteikumu . un .apakšpunktā minētajā gadījumā attiecināmas ir šādas ar pētniecību tieši saistītās izmaksu pozīcijas:
   1. atlīdzība zinātniskajam darbiniekam, ciktāl tas ir nodarbināts projektā**,** ja izpildīti šādi nosacījumi:
      1. zinātniskais darbinieks ir nodarbināts Latvijas Republikā un atlīdzību projekta ietvaros saņem atbilstoši darba vai uzņēmuma līgumam;
      2. ja projekta īstenošanā iesaistītais zinātniskais darbinieks veic arī citus uzdevumus, kas nav saistīti ar projekta īstenošanu, un par kuru izpildi saņem atlīdzību saskaņā ar pamatdarba līgumu līdzējā, citu darba līgumu vai uzņēmuma līgumu, tai skaitā citā iestādē, zinātniskais darbinieks pēc finansējuma saņēmēja pieprasījuma veic kopējā darba laika un paveiktā darba uzskaiti atbilstoši šo noteikumu .punktā noteiktajam. Līdzējs nodrošina, ka projekta īstenošanā iesaistītā zinātniskā darbinieka kopējais darba laiks atbilst [darba tiesiskās attiecības](http://pro.nais.lv/naiser/text.cfm?Ref=0101032009070700752&Req=0101032009070700752&Key=0103012001062032772&Hash=) reglamentējošiem normatīvajiem aktiem un darbs projektā netiek veikts laikā, kad atbilstoši noslēgtajam līgumam persona veic ar projektu nesaistītus uzdevumus, tai skaitā uzdevumi citas iestādes ietvaros;
      3. darba līguma vai uzņēmuma līguma ietvaros noteiktie **uzdevumi** nedublējas ar veicamajiem pienākumiem projektā;
      4. projekta īstenošanā iesaistītais zinātniskais darbinieks vienlaikus nesaņem atlīdzību aktivitātes otrās kārtas ietvaros un Eiropas Sociālā fonda atbalstu studijām vai doktora zinātniskā grāda ieguvei;
      5. projekta ietvaros piemērojamas šādas darba algas un atalgojuma likmes, (neskaitot darba devēja valsts sociālās apdrošināšanas obligātās iemaksas) saskaņā ar normatīvajiem aktiem, kas nosaka izmantotā laika un paveiktā darba uzskaites sistēmu no valsts budžeta, Eiropas Savienības un ārvalstu finanšu atbalsta līdzekļiem finansētu pētījumu projektu īstenošanā iesaistītajiem valsts zinātnisko institūtu, valsts dibinātu augstskolu un valsts dibinātu augstskolu zinātnisko institūtu zinātniskajiem darbiniekiem:
         1. zinātniskajam vadītājam (zinātnieks, kas plāno un vada pētniecību, nodrošina tā īstenošanu un atbild par pētniecības rezultātu sasniegšanu kopumā) – līdz 1**0** latiem stundā;
         2. zinātniekiem, zinātniskajam personālam (iesaistīti pētniecības īstenošanā un ir atbildīgi par konkrētu pētniecības rezultātu sasniegšanu) – līdz 8,5 latiem stundā;
         3. projekta izpildītājiem, kas veic konkrētus pētniecības uzdevumus (tai skaitā zinātnes tehniskais personāls un zinātni apkalpojošais personāls) – līdz 7 latiem stundā;
   2. pētniecībā iesaistīto zinātnisko darbinieku (izņemot doktorantu, kas saņem Eiropas Sociālā fonda atbalstu studijām) komandējumu un dienesta braucienu izmaksas, kas saistītas ar projekta ietvaros īstenojamo pētniecību, saskaņā ar normatīvajos aktos, kas nosaka kārtību, kādā atlīdzināmi ar komandējumiem saistītie izdevumi, noteiktajām normām, ja zinātniskais darbinieks ir nodarbināts Latvijas Republikā;
   3. pamatlīdzekļu – tehnoloģisko iekārtu, ciktāl tās izmanto pētniecībā, izmaksas, tai skaitā:
      1. jaunu tehnoloģisko iekārtu iegādes vai izveidošanas izmaksas (tai skaitā uzstādīšanas, montāžas un citas kapitalizējamās izmaksas), ja pamatlīdzekļu izmantošanas laiks saskaņā ar grāmatvedības uzskaiti reglamentējošiem normatīvajiem aktiem projekta ietvaros aptver visu šo pamatlīdzekļu lietderīgās lietošanas laiku;
      2. amortizācijas izmaksas (attiecināms uz projekta ietvaros iegādātajiem un rīcībā esošiem pamatlīdzekļiem, kurus izmanto pētniecības īstenošanai). Ja pamatlīdzekļu izmantošanas laiks projekta ietvaros neaptver visu šo pamatlīdzekļu lietderīgās lietošanas laiku, par attiecināmajām izmaksām uzskatāmas tikai tās nolietojuma izmaksas, kas atbilst projekta īstenošanas termiņam. Minētās izmaksas aprēķina proporcionāli pamatlīdzekļu izmantošanas laikam un intensitātei saskaņā ar grāmatvedības uzskaiti reglamentējošiem normatīvajiem aktiem, bet nepārsniedzot 20 procentus gadā no pamatlīdzekļa iegādes vērtības. Ja pamatlīdzekļu sākotnējā iegāde tika līdzfinansēta no publiskiem līdzekļiem, pamatlīdzekļu amortizācijas izmaksas ir attiecināmas tikai privātā līdzfinansējuma daļai;
      3. nomas izmaksas, janoma veikta uz tāda līguma pamata, ar kuru iznomātājspar vienu vai vairākiem nomas maksājumiem nodod nomniekam tiesības lietot aktīvu noteiktu laika periodu**,** nepārsniedzot projekta īstenošanas laiku, nenododot visus aktīva īpašuma tiesībām raksturīgos riskus un atlīdzības;
   4. projekta īstenošanai nepieciešamā inventāra, instrumentu un materiālu (tai skaitā fizikālie, bioloģiskie, ķīmiskie un citi materiāli, izmēģinājuma dzīvnieki, reaktīvi, ķimikālijas, laboratorijas trauki, medikamenti, aukstuma aģenti, siltumnesēji, nesējgāzes, eļļas, enerģētiskie materiāli un elektroenerģija, ciktāl to izmanto pētniecībai) iegādes un piegādes izmaksas saskaņā ar grāmatvedības uzskaiti reglamentējošiem normatīvajiem aktiem;
   5. no ārējiem avotiem iegādātu tehnisko zināšanu, patentu vai citu intelektuālā īpašuma tiesību licenču (turpmāk – nemateriālie aktīvi) iegādes izmaksas, ja darījums ir veikts konkurences apstākļos un nav bijis slepenu norunu. Ja laiks, kas nepieciešams nemateriālo aktīvu izmantošanai pētniecības projektā, pārsniedz nemateriālo aktīvu darbības laiku, par attiecināmajām izmaksām uzskatāmas tikai to amortizācijas izmaksas, kuras aprēķinātas atbilstoši normatīvajiem aktiem par nolietojuma normām un pielietošanas nosacījumiem un saskaņā ar labu grāmatvedības praksi;
   6. ārējo pakalpojumu izmaksas, ja ārpakalpojumu iepirkumu veic atbilstoši iepirkuma procedūru reglamentējošiem normatīvajiem aktiem un kopējas ārējo pakalpojumu izmaksas nepārsniedz 25 procentus no kopējām projekta attiecināmajām izmaksām:
      1. pētniecības ārpakalpojuma izmaksas;
      2. pētniecības nodrošināšanas izmaksas (inspicēšanas, testēšanas, sertifikācijas un citas izmaksas, lai nodrošinātu tādus pētījumu datus, kas salīdzināmi ar citās valstīs veiktajiem pētījumiem).
8. Šo noteikumu .apakšpunktā minētajā gadījumā attiecināmas ir šādas ar pētniecību tieši saistītās izmaksu pozīcijas:
   1. ārējā pakalpojuma – līgumpētījuma – izmaksas, kas var ietvert šo noteikumu .punktā minētās izmaksas, izņemot šo noteikumu .apakšpunktā minētās izmaksas;
   2. šo noteikumu .punktā minētās izmaksas, izņemot šo noteikumu .apakšpunktā minētās izmaksas, ja pētniecību īsteno šo noteikumu .apakšpunktā minētais līgumpētījumu pasūtītājs.
9. Aktivitātes otrās kārtas ietvaros nav attiecināmas šādas pētniecības izmaksas:
   1. izmaksas, kas pārsniedz šo noteikumu . un 32.6.1.apakšpunktā minētos ierobežojumus;
   2. izmaksas, kas nav noteiktas kā attiecināmās šo noteikumu . un 33.punktā un pārsniedz šo noteikumu 24., . un 40.punktā noteikto pieļaujamo ERAF atbalsta intensitāti;
   3. infrastruktūras (tai skaitā iekārtu) uzturēšanas izmaksas.
10. Pieļaujamā ERAF atbalsta intensitāte:
    1. rūpniecisko pētījumu veikšanai:
       1. 70 procenti projekta iesniedzējam un labuma guvējam, kas atbilst sīkā vai mazā komersanta definīcijai;
       2. 60 procenti projekta iesniedzējam un labuma guvējam, kas atbilst vidējā komersanta definīcijai;
       3. 50 procenti projekta iesniedzējam un labuma guvējam, kas atbilst lielā komersanta definīcijai;
    2. eksperimentālās izstrādes veikšanai:
       1. 45 procenti projekta iesniedzējam un labuma guvējam, kas atbilst sīkā vai mazā komersanta definīcijai;
       2. 35 procenti projekta iesniedzējam un labuma guvējam, kas atbilst vidējā komersanta definīcijai;
       3. 25 procenti projekta iesniedzējam un labuma guvējam, kas atbilst lielā komersanta definīcijai;
    3. šo noteikumu . un .apakšpunktā minēto ERAF atbalsta intensitāti var palielināt par 15 procentpunktiem no projekta kopējām attiecināmajām izmaksām, nepārsniedzot 80 procentus no projekta kopējām attiecināmajām izmaksām, ja ir izpildīts vismaz viens no šādiem efektīvas sadarbības nosacījumiem:
       1. šo noteikumu .apakšpunktā minētajā gadījumā projekts paredz sadarbību vismaz divu savstarpēji neatkarīgu komersantu starpā un neviens no tiem nesedz vairāk par 70 procentiem no sadarbības projekta attiecināmajām izmaksām;
       2. šo noteikumu .apakšpunktā minētajā gadījumā projekts paredz sadarbību starp komersantu un pētniecības organizāciju un ir izpildīti šādi nosacījumi rūpnieciskajiem pētījumiem un eksperimentālai izstrādei: pētniecības organizācija sedz vismaz 10 procentus no projekta kopējām attiecināmajām izmaksām un tai ir tiesības publicēt īstenotā pētījuma rezultātus, ciktāl tie izriet no pētniecības organizācijas projekta ietvaros veiktiem pētījumiem;
       3. rūpnieciskajiem pētījumiem, ja tiek nodrošināta pētniecības rezultātu publiska pieejamība vismaz vienā no šādiem veidiem: pētniecības rezultātu izplatīšana tehniskās un zinātniskās konferencēs un publiski pieejamās krātuvēs (datubāzes), bezmaksas programmatūras pieejamība.

#### 

#### Finansēšanas nosacījumi rūpnieciskā īpašuma tiesību nostiprināšanai

1. Projekta ietvaros finansējumu rūpnieciskā īpašuma tiesību nostiprināšanai var saņemt aktivitātes otrās kārtas ietvaros veiktās pētniecības rezultātā iegūto rūpnieciskā īpašuma objektu reģistrācijai.

1. Finansējumu rūpnieciskā īpašuma tiesību nostiprināšanai var saņemt projekta iesniedzējs vai sadarbības partneris, kas atbilst sīkā (mikro), mazā vai vidējā komersanta definīcijai.

1. Rūpnieciskā īpašuma tiesību nostiprināšanai ir attiecināmas Komisijas Regulas Nr.[800/2008](http://pro.nais.lv/naiser/esdoc.cfm?esid=32008R0800) 33.panta 3.punktā minētās izmaksas.

1. Rūpnieciskā īpašuma tiesību nostiprināšanai nav attiecināmas šādas izmaksas:
   1. izmaksas, kas neatbilst šo noteikumu . un 38.punktā noteiktajam;
   2. izmaksas, kas nav minētas Komisijas Regulas Nr.[800/2008](http://pro.nais.lv/naiser/esdoc.cfm?esid=32008R0800) 33.panta 3.punktā.
2. Rūpnieciskā īpašuma tiesību nostiprināšanai pieļaujamo ERAF atbalsta intensitāti nosaka:
   1. atbilstoši šo noteikumu . un .apakšpunktā noteiktajam, ja rūpnieciskā īpašuma objekts izstrādāts rūpnieciskā pētījuma ietvaros;
   2. atbilstoši šo noteikumu . un .apakšpunktā noteiktajam, ja rūpnieciskā īpašuma objekts izstrādāts eksperimentālās izstrādes ietvaros.

#### Projektu iesniegumu atlases izsludināšana un projektu iesniegumu sagatavošana un iesniegšana

1. Atbildīgā iestāde izsludina atklātu projektu iesniegumu atlasi, publicējot laikrakstā "Latvijas Vēstnesis" un Izglītības un zinātnes ministrijas tīmekļa vietnē ([www.izm.gov.lv](http://www.izm.gov.lv)) paziņojumu par projektu iesniegumu iesniegšanu.

1. Paziņojumā par projektu iesniegumu iesniegšanu norāda:
   1. aktivitātes otrajai kārtai pieejamo kopējo publiskā finansējuma apmēru;
   2. projekta iesnieguma iesniegšanas termiņu, kas nav īsāks par 30 darbdienām no izsludināšanas dienas;
   3. projekta iesnieguma iesniegšanas vietu un kārtību;
   4. tīmekļa vietni, kurā publicēti projekta iesnieguma sagatavošanai izmantojamie dokumenti.

1. Paziņojumu par otro projektu iesniegumu atlases kārtu izsludina ne agrāk kā mēnesi un ne vēlāk kā divus mēnešus pēc šo noteikumu spēkā stāšanās.

1. Projekta iesniegumu veido aizpildīta projekta iesnieguma veidlapa (1.pielikums) un šādi pielikumi:
   1. dokumentu kopijas, kas apliecina katra līdzēja juridisko statusu (tai skaitā statūti, nolikums, reglaments vai tiem pielīdzināmi dokumenti un cita dokumentācija), vai rakstisks apliecinājums, ka atbilstoši [zinātnisko darbību](http://pro.nais.lv/naiser/text.cfm?Ref=0101032009070700752&Req=0101032009070700752&Key=0103012005041432804&Hash=) reglamentējošiem normatīvajiem aktiem Izglītības un zinātnes ministrijā iesniegtie juridisko statusu apliecinošie dokumenti atbilst faktiskajai situācijai;
   2. sadarbības līguma apliecināta kopija (ja attiecināms);
   3. līguma par līgumpētījuma izpildi apliecināta kopija;
   4. projekta iesniedzēja un sadarbības partnera (ja attiecināms) rakstisks apliecinājums par projektam nepieciešamā nacionālā līdzfinansējuma nodrošināšanu;
   5. izziņa no kredītiestādes par kredīta piešķiršanu (2.pielikums) projekta iesniedzējam un sadarbības partnerim (ja attiecināms), kas izsniegta ne agrāk kā 30 kalendāra dienas pirms projekta iesnieguma iesniegšanas (ja attiecināms);
   6. deklarācija par projekta iesniedzēja un sadarbības partnera (ja attiecināms) atbilstību sīkā, mazā vai vidējā komersanta kategorijai, kas sagatavota saskaņā ar normatīvajiem aktiem [par mazo (sīko) vai vidējo komercsabiedrību deklarēšanās kārtību](http://pro.nais.lv/naiser/text.cfm?Ref=0101032009070700752&Req=0101032009070700752&Key=0101032008112500964&Hash=);
   7. Valsts ieņēmumu dienesta vai citas kompetentās iestādes izziņa, kas izdota ne agrāk kā 20 darbdienas pirms projekta iesnieguma iesniegšanas, par nodokļu samaksu un vidējo projekta iesniedzēja un sadarbības partnera institūcijā (ja attiecināms) strādājošo darbinieku skaitu pēdējos divos gados (atsevišķi pa gadiem), vai piekrišanas vēstuli, kurā projekta iesniedzējs vai sadarbības partneris (ja attiecināms) pilnvaro atbildīgo iestādi pieprasīt no Valsts ieņēmumu dienesta vai citas kompetentās iestādes izziņu (3.pielikums). Vēstules oriģinālu iesniedz atsevišķi, neiesietu projekta iesniegumā;
   8. zvērināta revidenta atzinums par projekta iesniedzēja – komersanta – kopējo pētniecisko darbu apjomu (izdevumi pētniecības un attīstības projektiem) par pēdējiem trijiem noslēgta pārskata gadu (ja attiecināms) vai rakstisks apliecinājums, ka šajā apakšpunktā minēto dokumentu kopijas ir iesniegtas atbildīgajā iestādē aktivitātes ietvaros, norādot atbilstošā dokumenta datumu un numuru;
   9. zvērināta revidenta atzinums par komersanta un tā saistīto personu (ja attiecināms) eksporta rādītājiem projekta nozarē par pēdējo noslēgto pārskata gadu (ja attiecināms);
   10. projektā iesaistītās zinātniskās institūcijas gada pārskats par budžeta izpildi (kopija) (ja attiecināms), kas sagatavots atbilstoši normatīvajiem aktiem par gada pārskatu sagatavošanas kārtību, par pēdējiem trijiem noslēgtajiem pārskata gadiem, vai rakstisks apliecinājums (ar norādi uz konkrēta dokumenta datumu un numuru), ka minēto dokumentu kopijas ir iesniegtas atbildīgajā iestādē aktivitātes otrās kārtas ietvaros. Gada pārskatu kopijas iesniedz atsevišķi, neiesietas projekta iesniegumā;
   11. katra projektā iesaistītā zinātnieka vai zinātniskā personāla dzīves gaitas apraksts (CV) ar pielikumiem (4.pielikums);
   12. biznesa plāns, kas ietver:
       1. finanšu plūsmas aprēķinu, kas pamato projekta rezultātu komercializācijas potenciālu un ERAF finansējuma stimulējošo ietekmi atbilstoši šo noteikumu .punktam un šo noteikumu 1.pielikuma 7.3.1.apakšpunktā norādītajai formai, nodrošinot aprēķinos izmantoto formulu pārskatāmību;
       2. aprēķinā izmantoto pieņēmumu (finanšu prognožu), faktu un atzinumu detalizētu aprakstu (tai skaitā nozares attīstība kopumā, ekonomiskā situācija ārvalstīs, ar kurām komersantam ir attiecības, komersanta attīstības rādītāji, komersanta cenu politika, tirgus attīstība, produkcijas sortiments, ražošanas apjoms, ražošanas zudumi, pārdošanas cenas, fiksētās un mainīgās izmaksas, iekārtu lietderīgais kalpošanas periods, un citi pieņēmumi) un pamatojumu (apstiprinošo dokumentu kopijas: shēmas, tabulas, diagrammas, tirgus pētījumu rezultāti, konkurences analīze, produkcijas rentabilitātes analīze, piegāžu līgumus, ar klientiem un piegādātājiem noslēgto līgumu, sertifikātu, ekspertīžu rezultātu un citu dokumentu kopijas);
   13. pamatots projekta īstenošanai nepieciešamo iepērkamo, izveidojamo vai izīrējamo pamatlīdzekļu (tehnoloģisko iekārtu) saraksts un izmaksu aprēķins (ja attiecināms);
   14. projekta īstenošanai nepieciešamo pamatlīdzekļu iepirkuma vai nomas dokumentācija (ja attiecināms);
   15. pamatots projekta rezultātu komercializācijai (tai skaitā produktu ieviešanai) nepieciešamo pamatlīdzekļu (tai skaitā tehniskās mašīnas un citi ilgtermiņa ieguldījumi) saraksts un šajā noteikumu punktā minēto pamatlīdzekļu iegādes, izveides vai nomas izmaksu aprēķins, kas pamato biznesa plānā norādīto papildu investīciju apmēru;
   16. līgumu par pieeju citu komersantu papildinošiem aktīviem, kas nepieciešami projekta rezultātu komercializācijai, apliecinātas kopijas (ja attiecināms);
   17. projektā iesaistītās zinātniskās institūcijas valsts statistikas pārskati par augstākās mācību iestādes, tās pārraudzībā esošas zinātniskās iestādes zinātnisko darbu izpildi (1-pētniecība) (kopijas) vai valsts sektora zinātniskās iestādes pārskati par zinātnisko darbu izpildi (ja attiecināms) (kopijas) ar Centrālās statistikas pārvaldes vai citas kompetentās institūcijas atzīmi par saņemšanu par pēdējiem trim noslēgtajiem pārskata gadiem vai rakstisks apliecinājums (ar norādi uz konkrētu dokumentu), ka minēto dokumentu kopijas ir iesniegtas atbildīgajā iestādē aktivitātes otrās kārtas ietvaros (atbildīgā iestāde saņemtos valsts statistikas pārskatus izmanto tikai kopsavilkumu izdarīšanai un datu grupēšanai, ekonomisko procesu un zinātniskās darbības analīzei). Pārskatu kopijas iesniedz atsevišķi, neiesietas projekta iesniegumā;
   18. projektā iesaistītā komersanta pārskats par pētniecības darbu izpildi uzņēmējdarbības sektorā par pēdējiem trim noslēgtajiem pārskata gadiem un pārskats par pētniecības un inovatīvo darbu izpildi uzņēmējdarbības sektorā 2010.gadā (ja attiecināms) (kopijas) ar Centrālās statistikas pārvaldes vai citas kompetentās institūcijas atzīmi par saņemšanu vai rakstisks apliecinājums (ar norādi uz konkrētu dokumentu), ka minēto dokumentu kopijas ir iesniegtas atbildīgajā iestādē aktivitātes otrās kārtas ietvaros. Pārskatu kopijas iesniedz atsevišķi, neiesietas projekta iesniegumā;
   19. zvērināta revidenta atzinums par projektā iesaistītā komersanta ieņēmumiem sadalījumā pa pārskata gadiem, kas gūti, ieviešot komersantā jaunu produktu vai tehnoloģiju pēdējos trīs noslēgtos pārskata gados;
   20. pētniecības organizācijas grāmatvedības politikas un finanšu vadības apraksts (ja attiecināms) (kopija) ar sadarbības iestādes vai citas kompetentās iestādes atzīmi par saņemšanu, vai rakstisks apliecinājums (ar norādi uz konkrētu dokumentu), ka minēto dokumentu kopija ir iesniegta atbildīgajā iestādē aktivitātes otrās kārtas ietvaros, ja pretendē uz atbalstu atbilstoši šo noteikumu . vai .apakšpunktā noteiktajam. Apraksta kopiju iesniedz atsevišķi, neiesietu projekta iesniegumā;
   21. sadarbības partnera vai līgumpētījumu izpildītāja apliecinājums (ja attiecināms) (6.pielikums);
   22. projektā iesaistītā komersanta nenoslēgtā pārskata gada operatīvais pārskats, kas ietver informāciju no pārskata gada sākuma līdz projekta iesniegšanas mēnesim un kuru sagatavo atbilstoši normatīvajiem aktiem par gada pārskatu sagatavošanu;
   23. projekta iesniedzēja institūcijas vadītāja pilnvarojums, ja projekta iesniegumu paraksta institūcijas vadītāja pilnvarota persona.
2. Projekta iesniedzējs projekta iesniegumā norāda vienu vai vairākus šādus sagaidāmos pētniecības rezultātus:
   1. nepatentējams intelektuālā īpašuma objekts, kuru izmanto tautsaimniecības nozarē, kurā projektā iesaistītais komersants pēdējā noslēgtā pārskata gadā guvis lielāko ieņēmumu daļu (turpmāk – komersanta pamatdarbības nozare);
   2. nepatentējams intelektuālā īpašuma objekts, kuru izmanto tautsaimniecības nozarē, kas nav komersanta pamatdarbības nozare;
   3. nepatentējams intelektuālā īpašuma objekts, kuru zinātniskā institūcija izstrādā zinātnes nozarē, kurā pēdējā noslēgtā gadā veikts lielākais zinātnisko darbu apjoms (turpmāk – zinātniskās institūcijas pamatdarbības nozare);
   4. nepatentējams intelektuālā īpašuma objekts, kuru zinātniskā institūcija izstrādā zinātnes nozarē, kas nav zinātniskās institūcijas pamatdarbības nozare;
   5. rūpnieciskā īpašuma objekts, kuru izmanto tautsaimniecības nozarē, kas ir komersanta pamatdarbības nozare;
   6. rūpnieciskā īpašuma objekts, kuru izmanto tautsaimniecības nozarē, kas nav komersanta pamatdarbības nozare;
   7. rūpnieciskā īpašuma objekts – jauns produkts vai jauna tehnoloģija, kuru zinātniskā institūcija izstrādā zinātnes nozarē, kas ir zinātniskās institūcijas pamatdarbības nozare;
   8. rūpnieciskā īpašuma objekts – jauns produkts vai jauna tehnoloģija, kuru zinātniskā institūcija izstrādā zinātnes nozarē, kas nav zinātniskās institūcijas pamatdarbības nozare;
   9. intelektuālā īpašuma tiesības:
      1. nereģistrētas intelektuālā īpašuma tiesības – ne vēlāk kā gada laikā pēc projekta īstenošanas pabeigšanas noslēgtie licences līgumi, kas attiecas uz projekta ietvaros izstrādāto datorprogrammu, produktu izstrādes metožu vai zinātības aizsardzību un ar kuriem licenciārs projekta rezultātā gūtās tiesības nodot licenciātam ražošanas vai lietošanas vajadzībām;
      2. pieteikums rūpnieciskā īpašuma tiesību (tai skaitā selekcionāra tiesību) nostiprināšanai, kas, izmantojot starptautisko, Eiropas vai nacionālo pieteikumu iesniegšanas procedūru, projekta īstenošanas laikā ir iesniegts šādās valstīs – Vācija, Spānija, Lielbritānija, Dānija, Norvēģija, Zviedrija, Somija, Igaunija, Polija, Čehija, Austrija, Ungārija, Rumānija, Krievija, ASV, Austrālija, Kanāda, Ķīna, Indija, Japāna – un ne vēlāk kā divus gadus pēc projekta īstenošanas pabeigšanas saņem pozitīvu kompetentās institūcijas lēmumu vai patentmeklējuma ziņojumu (patenta pieteikumā minēto pretenziju salīdzinājums ar jau zināmo tehnikas līmeni – A vai B, ja līdzība nav atrasta);
      3. oriģināli zinātniskie raksti, kas tiks iesniegti publicēšanai:
         1. Latvijas zinātniskajā periodikā;
         2. *Web of Science*, *SCOPUS* vai *ERIH* (A vai B) datu bāzēs iekļautos žurnālos vai konferenču rakstu krājumos;
         3. rakstus žurnālos vai konferenču rakstu krājumos, kuru citēšanas indekss sasniedz vismaz 50% no nozares vidējā citēšanas indeksa;
      4. ieviests pētniecības rezultāts – jauns produkts vai jauna tehnoloģija;
      5. ar zināšanu un tehnoloģiju pārnesi saistīti rezultāti (izņemot šo noteikumu .apakšpunktā minētos licences līgumus).
3. Projekta iesniedzējs projekta iesnieguma noformēšanā ievēro šādas prasības:
   1. lai nodrošinātu atbilstību šo noteikumu 5.pielikuma 18.punktā minētajam kritērijam, projekta iesniedzējs veic projekta ieviešanas risku izvērtējumu atbilstoši šo noteikumu 1.pielikuma 3.5.apakšpunktā noteiktajai formai;
   2. lai nodrošinātu atbilstību šo noteikumu 5.pielikuma 34.punktā minētajam vērtēšanas kritērijam, projekta iesnieguma pielikumā iekļautajiem dokumentiem, kas nav latviešu valodā, pievieno tulkojumu atbilstoši normatīvajiem aktiem [par dokumentu tulkojumiem valsts valodā](http://pro.nais.lv/naiser/text.cfm?Ref=0101032009070700752&Req=0101032009070700752&Key=0101032000082200291&Hash=), izņemot šo noteikumu.apakšpunktā minētā pielikuma pielikumus un šo noteikumu ., ., . un . apakšpunktā minētos pielikumus, ja sadarbības partneris ir ārvalsts zinātniskā institūcija;
   3. projekta iesnieguma veidlapas sadaļas, apakšsadaļas un to nosaukumus nemaina un nedzēš.

1. Projekta iesniedzējs projekta iesniegumu atbildīgajā iestādē var iesniegt:
   1. papīra formā vienā eksemplārā, pievienojot identiski aizpildītu projekta iesnieguma veidlapas un visu projekta iesnieguma pielikumu elektronisko versiju elektroniskajā datu nesējā. *Microsoft Excel* datnes formātānoformē šādus dokumentus**:**projekta finansēšanas plāns, projekta budžeta kopsavilkums, indikatīvais projekta izmaksu plāns un biznesa plāna finanšu plūsmas aprēķins, nodrošinot aprēķinos izmantoto formulu pārskatāmību. Ja papildus iesniedzamie dokumenti ir dokumentu kopijas, tiem jābūt noformētiem atbilstoši normatīvajos aktos par dokumentu izstrādāšanu un noformēšanu noteiktajai kārtībai. Visus dokumentus ievieto iepakojumā (aploksnē) un aizzīmogo;
   2. elektroniska dokumenta formā normatīvajos aktos par elektronisko dokumentu noformēšanu noteiktajā kārtībā, tai skaitā projekta iesniegumu iesniedz *DOC* (*Microsoft Office Word document*) datnes formātā. *Microsoft Excel* datnes formātānoformē šādusdokumentus:projekta finansēšanas plāns, projekta budžeta kopsavilkums, indikatīvais projekta izmaksu plāns un biznesa plāna finanšu plūsmas aprēķins, nodrošinot aprēķinos izmantoto formulu pārskatāmību. PDF *(Portable Document Format)* formātā iesniedz statistikas un finanšu pārskatu kopijas, publikāciju kopijas un citus dokumentus. Projekta iesnieguma veidlapai un papildus iesniedzamo dokumentu oriģināliem jābūt parakstītiem katram atsevišķi ar projekta iesniedzēja institūcijas vadītāja vai tā pilnvarotas personas drošu elektronisko parakstu un apliecinātiem ar laika zīmogu pirms projekta iesniegumu atlases termiņa beigām. Ja papildus iesniedzamie dokumenti ir dokumentu kopijas, tiem jābūt apliecinātiem katram atsevišķi ar projekta iesniedzēja drošu elektronisko parakstu un laika zīmogu pirms projekta iesniegumu atlases termiņa beigām.

1. Šo noteikumu .punktā minētajā paziņojumā norādītais projekta iesnieguma iesniegšanas beigu datums ir pēdējā diena, kad projekta iesniedzējs projekta iesniegumu var iesniegt personīgi, elektroniska dokumenta formā vai nosūtot pa pastu.

1. Atbildīgā iestāde reģistrē iesniegto projekta iesniegumu tā saņemšanas dienā. Apliecinājumu par projekta iesnieguma saņemšanu atbildīgā iestāde projekta iesniedzējam izsniedz personīgi uzreiz pēc projekta iesnieguma iesniegšanas vai 10 darbdienu laikā pēc projekta iesnieguma iesniegšanas termiņa beigām nosūta pa pastu vai elektroniski, parakstītu ar drošu elektronisko parakstu atbilstoši normatīvajiem aktiem [par elektronisko dokumentu noformēšanu](http://pro.nais.lv/naiser/text.cfm?Ref=0101032009070700752&Req=0101032009070700752&Key=0101032005062800473&Hash=).

#### Projektu iesniegumu vērtēšana

1. Aktivitātes otrās kārtas ietvaros iesniegtos projekta iesniegumus vērtē komisija. Komisijas sastāvā iekļauj pārstāvjus no Izglītības un zinātnes ministrijas, Ekonomikas ministrijas, Latvijas Republikas Patentu valdes un Latvijas Zinātnes padomes.

1. Komisijas darbību nosaka atbildīgās iestādes apstiprināts reglaments.

1. Komisijas sēdēs novērotāja statusā bez balsstiesībām var piedalīties vadošās iestādes, sadarbības iestādes, Latvijas Zinātņu akadēmijas, Valsts Zinātnisko institūtu asociācijas un Latvijas Jauno zinātnieku apvienības pārstāvji. Komisija vērtēšanas procesā var pieaicināt vienu vai vairākus ekspertus bez balsstiesībām.

1. Lai izvērtētu projekta iesnieguma atbilstību šo noteikumu 5.pielikuma 2.punktā noteiktajiem kvalitātes kritērijiem, komisija vērtēšanas procesā piesaista zinātnisko ekspertu, kuram Latvijas Zinātnes padome ir piešķīrusi eksperta tiesības un kurš ir iekļauts Latvijas Zinātnes padomes ekspertu datu bāzē.
2. Uzsākot komisijas darbu, komisijas locekļi, eksperti un novērotāji paraksta apliecinājumu, ka:
   1. komisijas sēžu laikā iegūto informāciju un dokumentu saturu neizpaudīs trešajām personām;
   2. viņu darbībā nav tādu apstākļu, kuru dēļ viņi varētu pārkāpt normatīvajos aktos [par Eiropas Savienības struktūrfondu un Kohēzijas fonda vadību](http://pro.nais.lv/naiser/text.cfm?Ref=0101032009070700752&Req=0101032009070700752&Key=0103012007021532768&Hash=" \o "Eiropas Savienības struktūrfondu un Kohēzijas fonda vadības likums" \t "_top) noteiktos ierobežojumus Eiropas Savienības struktūrfondu vadībā iesaistītajai personai, un nav tādu apstākļu, kuru dēļ varētu uzskatīt, ka viņi ir ieinteresēti konkrēta projekta iesniedzēja iesniegtā projekta iesnieguma apstiprināšanā vai noraidīšanā.

1. Projekta iesniegumu vērtē atbilstoši projektu iesniegumu vērtēšanas kritērijiem (5.pielikums), ievērojot šos noteikumus un citus normatīvos aktus, kas nosaka Eiropas Savienības struktūrfondu un Kohēzijas fonda vadību.
2. Projekta iesniedzēja un projekta iesnieguma atbilstību vērtē saskaņā ar šo noteikumu 5.pielikumā noteiktajiem projektu iesniegumu vērtēšanas kritērijiem šādā secībā:
   1. administratīvie kritēriji;
   2. atbilstības kritēriji;
   3. kvalitātes kritēriji un finansējuma piešķiršanas kritērijs.
3. Projekta iesnieguma atbilstību administratīvajiem kritērijiem, atbilstības kritērijiem un finansējuma piešķiršanas kritērijam vērtē ar vērtējumu "Jā" (atbilst) vai "Nē" (neatbilst). Projekta iesnieguma atbilstību kvalitātes kritērijiem vērtē, piešķirot noteiktu punktu skaitu.

#### 

#### Lēmuma pieņemšana par projekta iesnieguma apstiprināšanu, apstiprināšanu ar nosacījumu vai noraidīšanu un tā paziņošana

1. Atbildīgā iestāde pieņem lēmumu par projekta iesnieguma apstiprināšanu, ja projekta iesniegums atbilst šādiem kritērijiem:
   1. tā atbilstība visiem šo noteikumu 5.pielikumā minētajiem projekta iesnieguma administratīvajiem, atbilstības un finansējuma piešķiršanas kritērijiem ir novērtēta ar “Jā”;
   2. projekta iesniegums katra šo noteikumu 5.pielikuma 1., 2., 3., 5., 6., 8., 9., 10. un 12.punktā minētā kvalitātes kritērija vērtējumā ir saņēmis ne mazāk kā minimālo punktu skaitu un kvalitātes kritēriju kopsummā saņēmis vismaz 52 punktus.

1. Atbildīgā iestāde pieņem lēmumu par projekta iesnieguma noraidīšanu un tā vērtēšanas neturpināšanu, ja izpildās viens no šādiem nosacījumiem:
   1. projekta iesniegums neatbilst kādam no šo noteikumu 5.pielikuma 14., 15., 16., 17., 33., 34., 43. vai 46.punktā minētajiem kritērijiem;
   2. līdzējs neatbilst kādam no šo noteikumu 5.pielikuma 27., 31. vai 32.punktā minētajiem kritērijiem;
   3. vērtējumā par atbilstību šo noteikumu 5.pielikuma 12.punktā minētajam kvalitātes kritērijam projekta iesniegums saņēmis mazāk par vienu punktu;
   4. vērtējumā par atbilstību šo noteikumu 5.pielikuma 9.punktā minētajam kvalitātes kritērijam saņēmis mazāk par diviem punktiem;
   5. vērtējumā par atbilstību šo noteikumu 5.pielikuma 3., 5., 6.punktā un 8.1.apakšpunktā minētajiem kvalitātes kritērijiem saņēmis mazāk par trim punktiem;
   6. vērtējumā par atbilstību šo noteikumu 5.pielikuma 8.2.apakšpunktā minētajam kvalitātes kritērijam saņēmis mazāk par četriem punktiem;
   7. vērtējumā par atbilstību šo noteikumu 5.pielikuma 10.punktā minētajam kvalitātes kritērijam saņēmis mazāk par pieciem punktiem;
   8. vērtējumā par atbilstību šo noteikumu 5.pielikuma 1.punktā minētajam kvalitātes kritērijam saņēmis mazāk par 7 punktiem;
   9. vērtējumā par atbilstību šo noteikumu 5.pielikuma 2.punktā minētajam kvalitātes kritērijam saņēmis mazāk par 12 punktiem;
   10. kvalitātes kritēriju kopsummā nav saņēmis vismaz 52 punktus;
   11. šo noteikumu [5.pielikuma](http://www.likumi.lv/doc.php?id=228665#piel4) 46.punktā minētajā finansējuma piešķiršanas kritērijā ir novērtēts ar „Nē”.

1. Ja projektu iesniegumu atlases kārtā vairāki projektu iesniegumi saņēmuši vienādu punktu skaitu, prioritāri atbalstāms ir projekts, kurš šo noteikumu 5.pielikuma 1., 2., 8. un 10.punktā minētajos kvalitātes kritērijos kopsummā ir saņēmis lielāku punktu skaitu un kuram ir augstāki finanšu atdeves rādītāji.

1. Atbildīgā iestāde pieņem lēmumu par projekta iesnieguma apstiprināšanu ar nosacījumu, kas jāizpilda, lai projekta iesniedzējs varētu noslēgt līgumu vai vienošanos par projekta īstenošanu. Minētajā lēmumā var ietvert šādus nosacījumus:
   1. projekta iesnieguma precizēšana atbilstoši šo noteikumu 5.pielikuma 18., 19., 20., 21., 22., 23., 24., 25., 26., 28., 29., 30., 35., 36., 37., 38., 39., 40., 41., 42., 44. vai 45.punktā minētajiem vērtēšanas kritērijiem;
   2. citas atbildīgās iestādes noteiktas tiesiski pamatotas darbības veikšana, kura ir vērsta uz vienošanās vai līguma par projekta īstenošanu noslēgšanu.
2. Atbildīgā iestāde piecu darbdienu laikā pēc attiecīgā lēmuma pieņemšanas nosūta:
   1. projekta iesniedzējam – lēmumu par projekta iesnieguma apstiprināšanu, apstiprināšanu ar nosacījumu vai noraidīšanu;
   2. sadarbības iestādei – lēmumu par projekta iesnieguma apstiprināšanu un apstiprinātā projekta iesnieguma oriģināleksemplāru, kas iesniegts papīra formā, vai projekta iesniegumu, kas iesniegts elektroniska dokumenta formā, parakstīts ar drošu elektronisko parakstu un apliecināts ar laika zīmogu atbilstoši normatīvajiem aktiem par elektronisko dokumentu noformēšanu. Ja projekta iesniegums iesniegts papīra formā, piecu darbdienu laikā pēc vienošanās vai līguma par projekta īstenošanu noslēgšanas sadarbības iestāde no atbildīgās iestādes saņemto projekta iesnieguma oriģināleksemplāru nosūta atpakaļ atbildīgajai iestādei.

1. Ja ir pieņemts lēmums par projekta iesnieguma apstiprināšanu ar nosacījumu, projekta iesniedzējs lēmumā noteiktajā termiņā, kas nav īsāks par 10 darbdienām un vienlaikus nepārsniedz 30 darbdienas no lēmuma spēkā stāšanās dienas, nodrošina nosacījumu izpildi un iesniedz atbildīgajā iestādē izvērtēšanai informāciju par nosacījumu izpildi. Lēmumā noteiktajā termiņā informāciju par nosacījumu izpildi projekta iesniedzējs var iesniegt ne vairāk kā divas reizes.
2. Atbildīgā iestāde 20 darbdienu laikā pēc šo noteikumu .punktā minētajā lēmumā noteiktā termiņa izvērtē projekta iesniedzēja iesniegto informāciju un sagatavo atzinumu par lēmumā ietverto nosacījumu izpildi (turpmāk – atzinums).

1. Ja projekta iesniedzējs nodrošina šo noteikumu .punktā minētajā lēmumā ietverto nosacījumu izpildi lēmumā noteiktajā termiņā, atbildīgās iestādes atzinums ir pozitīvs un atbildīgā iestāde piecu darbdienu laikā pēc atzinuma parakstīšanas nosūta:
   1. projekta iesniedzējam – atzinumu;
   2. sadarbības iestādei – lēmumu par projekta iesnieguma apstiprināšanu ar nosacījumu un apstiprinātā projekta iesnieguma oriģināleksemplāru, kas iesniegts papīra formā, vai projekta iesniegumu, kas iesniegts elektroniska dokumenta formā, parakstīts ar drošu elektronisko parakstu un apliecināts ar laika zīmogu atbilstoši normatīvajiem aktiem par elektronisko dokumentu noformēšanu. Ja projekta iesniegums iesniegts papīra formā, piecu darbdienu laikā pēc vienošanās vai līguma par projekta īstenošanu noslēgšanas sadarbības iestāde no atbildīgās iestādes saņemto projekta iesnieguma oriģināleksemplāru nosūta atpakaļ atbildīgajai iestādei.

1. Ja projekta iesniedzējs nenodrošina šo noteikumu .punktā minētajā lēmumā ietverto nosacījumu izpildi lēmumā noteiktajā termiņā, atzinumu par to, ka lēmumā ietvertie nosacījumi nav izpildīti, atbildīgā iestāde nosūta projekta iesniedzējam ne vēlāk kā piecu darbdienu laikā no tā parakstīšanas dienas.

#### Kredītiestādes garantijas vēstule

1. Projekta iesniedzējs pirms vienošanās vai līguma par projekta īstenošanusadarbības iestādē iesniedz kredītiestādes izsniegtu pirmā pieprasījuma līguma izpildes garantijas vēstuli divu procentu vērtībā no pieprasītā publiskā finansējuma. Garantijas vēstulē noteikts, ka projekta iesniedzējam 12 mēnešu laikā no dienas, kad tiks noslēgta vienošanās vai līgums par projekta īstenošanu ar sadarbības iestādi, sadarbības iestādē ir jāiesniedz starpposma maksājuma pieprasījums vismaz par 35 % no pieprasītā publiskā finansējuma apmēra (turpmāk – garantijas vēstule).
2. Šo noteikumu [.punktā](http://www.likumi.lv/doc.php?id=238461#p46) minētās garantijas vēstules garantijas termiņš ir vismaz 20 mēneši no projektu iesniegumu iesniegšanas termiņa pēdējās dienas.
3. Sadarbības iestādei ir pienākums atbrīvot šo noteikumu [.punktā](http://www.likumi.lv/doc.php?id=238461#p46) minētajā garantijas vēstulē norādīto summu pirms šo noteikumu [.punktā](http://www.likumi.lv/doc.php?id=238461#p47) noteiktā termiņa šādos gadījumos:
   1. ja atbildīgā iestāde pēc projekta iesnieguma vērtēšanas ir pieņēmusi lēmumu par projekta iesnieguma noraidīšanu vai parakstījusi atzinumu par projekta iesniedzēja iesniegtās informācijas neatbilstību lēmumā par projekta iesnieguma apstiprināšanu ar nosacījumu ietvertajiem nosacījumiem;
   2. ja sadarbības iestāde ir konstatējusi, ka finansējuma saņēmējs 12 mēnešu laikā no dienas, kad noslēgts līgums par projekta īstenošanu, sadarbības iestādē ir iesniedzis starpposma maksājuma pieprasījumu vismaz par 35 % no pieprasītā publiskā finansējuma apmēra.
4. Šo noteikumu [.punktā](http://www.likumi.lv/doc.php?id=238461#p46) minētajā garantijas vēstulē norādīto summu kredītiestāde izmaksā pēc pirmā sadarbības iestādes pieprasījuma šādos gadījumos:
   1. ja projekta iesniedzējs pēc projekta iesnieguma iesniegšanas ir atsaucis iesniegto projekta iesniegumu;
   2. ja atbildīgā iestāde ir pieņēmusi lēmumu par projekta iesnieguma apstiprināšanu ar nosacījumu, bet noteiktajā termiņā projekta iesniedzējs nav sniedzis nepieciešamo informāciju vai nav sniedzis argumentētu pamatojumu par nespēju sniegt nepieciešamo informāciju;
   3. ja atbildīgā iestāde ir pieņēmusi lēmumu par projekta iesnieguma apstiprināšanu, bet noteiktajā termiņā projekta iesniedzējs nav noslēdzis ar sadarbības iestādi līgumu par projekta īstenošanu;
   4. ja tiek lauzta vienošanās vai līgums par projekta īstenošanu pēc finansējuma saņēmēja, atbildīgās iestādes vai sadarbības iestādes iniciatīvas;
   5. ja 12 mēnešu laikā no dienas, kad noslēgta vienošanās vai līgums par projekta īstenošanu, finansējuma saņēmējs sadarbības iestādē nav iesniedzis starpposma maksājuma pieprasījumu vismaz par 35 % no pieprasītā publiskā finansējuma apmēra.
5. Šo noteikumu [.punktā](http://www.likumi.lv/doc.php?id=238461#p49) noteiktajā kārtībā iegūtos finanšu līdzekļus ieskaita valsts pamatbudžeta ieņēmumos.

#### Projekta īstenošanas vispārīgie nosacījumi

1. Līdzējs ir tiesīgs uzsākt projekta īstenošanu pēc vienošanās vai līguma par projekta īstenošanu noslēgšanas ar sadarbības iestādi.

1. Finansējuma saņēmējs saņem finansējumu, ja ir izpildīti šādi nosacījumi:
   1. maksājumu (tai skaitā avansa maksājumu) saņemšanai un maksājumu veikšanai finansējuma līdzēji Valsts kasē vai kredītiestādē atver atsevišķu kontu, kurā veic un saņem visus ar projekta īstenošanu saistītos maksājumus. Lai saņemtu avansa maksājumu, finansējuma saņēmējs iesniedz sadarbības iestādē bankas garantiju par avansa summu. Bankas garantijas termiņš nav īsāks par diviem mēnešiem pēc līgumā vai vienošanās par projekta īstenošanu nosacījumos minētā projekta pabeigšanas datuma;
   2. līdzējs nodrošina projekta īstenošanas finanšu plūsmas skaidru nodalīšanu no citām finansējuma saņēmēja un līdzēja darbības finanšu plūsmām projekta īstenošanas laikā un trīs gadus pēc projekta īstenošanas, ja līdzējs atbilst sīkā, mazā vai vidējā komersanta definīcijai, vai piecus gadus pēc projekta īstenošanas, ja finansējuma saņēmējs un līdzējs atbilst lielā komersanta definīcijai;
   3. ja kāda no nozarēm, kurā darbojas līdzējs nav atbalstāma, un līdzējs pretendē uz projekta īstenošanu atbalstāmajā nozarē, finansējuma saņēmējs un labuma guvējs skaidri nodala atbalstāmās nozares projekta īstenošanas finanšu plūsmas no citu līdzēja darbības nozaru finanšu plūsmām projekta īstenošanas laikā un trīs gadus pēc projekta pabeigšanas, ja līdzējs atbilst sīkā, mazā vai vidējā komersanta statusam, bet piecus gadus pēc projekta pabeigšanas, ja tas atbilst lielā komersanta statusam;
   4. īstenojot projektu, ir nodrošināta atsevišķa ar projekta īstenošanu saistīto saimniecisko darījumu ieņēmumu un izdevumu grāmatvedības uzskaite un finanšu plūsmas nodalīšanu atbilstoši normatīvajos aktos noteiktajai kārtībai, kādā finanšu pārskatos atspoguļojams valsts, pašvaldību, ārvalstu, Eiropas Savienības, citu starptautisko organizāciju un institūciju finansiālais atbalsts (finanšu palīdzība), ziedojumi un dāvinājumi naudā vai natūrā;
   5. projekta īstenošanas vieta ir Latvijas Republikas teritorija.

1. Aktivitātes otrās kārtas ietvaros finansē tikai tādas attiecināmās izmaksas, kuras ir tieši saistītas ar projekta ietvaros veiktajām darbībām, ir samērīgas, pamatotas un atbilst Padomes 2006.gada 13.decembra Regulas (EK, EURATOM) Nr.1995/2006 ar kuru groza Regulu (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (Eiropas Savienības Oficiālais Vēstnesis, 2006.gada 30.decembris, Nr. L 390), prasībām. Attaisnojuma dokumentos par vērtības mēru lieto Latvijas Republikas naudas vienību – latu.Ja attaisnojuma dokumenta vērtības mērs ir ārvalsts valūta, tajā norādītās summas iegrāmatošanai pārrēķina latos pēc Latvijas Bankas noteikta attiecīgās ārvalsts valūtas kursa, kas ir spēkā saimnieciskā darījuma dienā (attiecīgi naudas saņemšanas vai maksāšanas dienā, precu vai pakalpojumu pirkšanas vai pārdošanas diena, ka arī jebkurā citā dienā, kurā faktiski notikušas pārmaiņas institūcijas mantas stāvoklī) (ņemot vērā, ka maksājuma pieprasījumā ir iekļaujami izdevumi, kas ir apmaksāti, tad ir svarīgs izdevumu apmaksas datums un attiecīgi pēc apmaksas datumā noteiktā Latvijas Bankas ārvalstu valūtas kursa ir jākonvertē ārvalstu valūtā apmaksātie izdevumi).
2. Ja projekta īstenotājam izmaksas radušās līdz lēmumam par projekta iesnieguma apstiprināšanu, projekts nav atbalstāms kopumā.
3. Projekta īstenošanai paredzētā avansa maksājuma apmērs nepārsniedz 35 procentus no projekta kopējā ERAF finansējuma apmēra.
4. Lai nodrošinātu šo noteikumu .apakšpunktā, . un .punktā noteikto nosacījumu izpildi un novērstu dubultā finansējuma risku, līdzēji nodrošina projektā iesaistīto zinātnisko darbinieku kopējā darba laika un paveiktā darba uzskaiti atbilstoši šo noteikumu 7.pielikumā norādītajai darba laika uzskaites veidlapai, ievērojot šādus darba laika uzskaites nosacījumus:
   1. darba laika uzskaiti veic par katru uz darba līguma vai uzņēmuma līguma pamata projekta ietvaros nodarbināto zinātnisko darbinieku atbilstoši nodarbinātā zinātniskā darbinieka faktiski nostrādātajam darba laikam;
   2. darba laika uzskaitē ietver informāciju par visiem projektā iesaistītā zinātniskā darbinieka veicamajiem uzdevumiem, tai skaitā uzdevumi līdzējā un citā institūcijā;
   3. katrai ar pētniecību saistītajai darbībai norāda tieši saistīto pētniecības kategoriju;
   4. nostrādātās stundas (h) norāda ar precizitāti – viena zīme aiz komata.
5. Līdzējs nodrošina, ka atbalstāmo darbību īstenošanu un iepirkumu veikšanu uzsāk ne vēlāk kā pirmajā ceturksnī pēc līguma vai vienošanās noslēgšanas, maksājumu veikšanu atbalstāmo darbību un attiecināmo izdevumu ietvaros uzsāk pirmajā pusgadā pēc līguma vai vienošanās noslēgšanas.
6. Finansējuma saņēmējs nodrošina Eiropas Savienības struktūrfondu publicitātes un vizuālās identitātes prasības atbilstoši normatīvajiem aktiem, kas nosaka kārtību, kādā nodrošina Eiropas Savienības struktūrfondu un Kohēzijas fonda publicitātes un vizuālās identitātes prasības, kā arī publisko informāciju par šo fondu projektiem, tai skaitā ar projekta īstenošanu saistītās aktuālās informācijas ievietošanu finansējuma saņēmēja iestādes tīmekļa vietnē ne retāk kā reizi trijos mēnešos.

1. Finansējuma saņēmējs, sadarbības iestādē iesniedzot:
   1. starpposma maksājuma pieprasījumu katrai izdevumu pozīcijai piemēro konkrētam labuma guvējam atbilstošo vidējo svērto ERAF atbalsta intensitāti, kas aprēķināta atbilstoši šo noteikumu .punktā un projekta iesnieguma 7.4.1.sadaļā noteiktajam;
   2. noslēguma maksājuma pieprasījumu:
      1. veic projektam un katram labuma guvējam (ja attiecināms) pieļaujamās vidējās svērtās ERAF atbalsta intensitātes un pieļaujamā ERAF atbalsta apmēra pārrēķinu (turpmāk – ERAF pārrēķins) atbilstoši šo noteikumu ., ., .punktā un projekta iesnieguma 7.4.1.sadaļā noteiktajam, ņemot vērā faktisko projekta izdevumu sadalījumu pa katra labuma guvēja (ja attiecināms) atbalstāmajām darbībām un pētniecības kategorijām;
      2. sadarbības iestādē saskaņošanai iesniedz ERAF pārrēķinu un projekta grozījumu pieteikumu, kas paredz projekta ERAF līdzfinansējuma korekciju, kuru pamato ERAF pārrēķins, ja projekta īstenošanas laikā veiktas tādas izmaksu sadalījuma izmaiņas pa šo noteikumu .punktā minētajām darbībām un šo noteikumu .punktā minētajām attiecināmajām izmaksām, kas saskaņā ar .apakšpunktā minētā ERAF pārrēķina rezultātiem izraisa projektam pieļaujamās ERAF atbalsta intensitātes samazināšanos.
2. Pēc noslēguma maksājuma pieprasījuma saņemšanas sadarbības iestāde:
   1. veic šo noteikumu .apakšpunktā minētā ERAF pārrēķinā izmantoto datu un rezultāta pārbaudi, ievērojot šo noteikumu ., ., .punktā un projekta iesnieguma 7.4.1.sadaļā noteiktos nosacījumus. Finansējuma saņēmējam sniedz informāciju par pārbaudes rezultātiem;
   2. ar atbildīgo iestādi saskaņo šo noteikumu .apakšpunktā minēto projekta grozījumu pieteikumu, saskaņošanas gadījumā veic vienošanās vai līguma par projekta īstenošanu grozījumus un grozījumiem atbilstošu projekta ERAF līdzfinansējuma korekciju.
3. Sadarbības iestādei ir tiesības starpposma un noslēguma pārskata vērtēšanas laikā, kā arī pēc maksājuma veikšanas pieprasīt no finansējuma saņēmēja papildu informāciju, kas saistīta ar starpposma un noslēguma pārskata vērtēšanu.
4. Grozījumus projektā veic atbilstoši normatīvajiem aktiem par [Eiropas Savienības struktūrfondu un Kohēzijas fonda vadību](http://pro.nais.lv/naiser/text.cfm?Ref=0101032009070700752&Req=0101032009070700752&Key=0103012007021532768&Hash=" \o "Eiropas Savienības struktūrfondu un Kohēzijas fonda vadības likums" \t "_top), īstenošanu un īstenošanas uzraudzību.
5. Atbildīgā iestāde saskaņo projekta grozījumus, ja izmaiņas ir saistītas ar rezultatīvo rādītāju sasniegšanu un projektam pieejamā ERAF līdzfinansējuma apmēra samazināšanu.
6. Finansējuma saņēmējs, neizdarot grozījumus projektā, var veikt izmaksu pārdali starp šo noteikumu . un .punktā minētajām izmaksu pozīcijām, nepārsniedzot piecus procentus no tās pārdalāmās izmaksu pozīcijas kopējām attiecināmajām izmaksām, no kuras veic izmaksu pārdali, ja sadarbības iestāde saskaņo finansējuma saņēmēja iesniegto skaidrojumu par izmaksu pārdales pamatotību. Gadījumā, ja šajā punktā minētais skaidrojums nav iesniegts vai iesniegtais skaidrojums nav pamatots, sadarbības iestāde izmaksu pārdali uzskata par nenotikušu.
7. Atbildīgajai iestādei ir tiesības ierosināt grozījumus projektā, sagatavojot un nosūtot sadarbības iestādei un finansējuma saņēmējam priekšlikumus par nepieciešamajiem grozījumiem projektā.

1. Finansējuma saņēmējs 10 darbdienu laikā pēc šo noteikumu 87.punktā minēto priekšlikumu saņemšanas sagatavo un iesniedz projekta grozījumu pieprasījumu sadarbības iestādē. Sadarbības iestāde saskaņo finansējuma saņēmēja veiktos grozījumus. Šo noteikumu .punktā minēto grozījumu nesaskaņošanas gadījumā sadarbības iestāde finansējuma saņēmējam un atbildīgajai iestādei sniedz argumentētu sava viedokļa pamatojumu.
2. Ja projekta īstenošanas laikā rodas neattiecināmie izdevumi vai sadārdzinājuma izmaksas, labuma guvējs tos sedz no tā rīcībā esošajiem līdzekļiem, kas nav saistīti ar publisku atbalstu.

1. Atbildīgajai iestādei ir tiesības pieprasīt informāciju no finansējuma saņēmēja par projekta īstenošanas gaitu un sasniegto rezultātu atbilstību plānotajiem rezultātiem.
2. Sadarbības iestādei ir tiesības proporcionāli samazināt ERAF finansējuma apmēru šādos gadījumos:
   1. faktiskais finanšu līdzekļu izlietojums ir mazāks, nekā paredzēts projekta iesniegumā;
   2. nav iesniegti finanšu līdzekļu izlietojumu apliecinošie dokumenti;
   3. projekta izmaksu tāmē norādītās attiecināmās izmaksas nav samērīgas un ekonomiski pamatotas;
   4. iepirkums nav veikts atbilstoši iepirkumu reglamentējošo normatīvo aktu prasībām;
   5. līdzējs projekta īstenošanas laikā ir maldinājis sadarbības iestādi vai atbildīgo iestādi, sniedzot nepatiesu informāciju par īstenojamo projektu.
3. Sadarbības iestāde var lemt par līguma vai vienošanās par projekta īstenošanu izbeigšanu līgumā vai vienošanās noteiktajos gadījumos, kā arī tad, ja 6 mēnešu laikā no līguma par projekta īstenošanu noslēgšanas brīža:
   1. līdzējs (ja attiecināms) nav noslēdzis līgumu ar kredītiestādi par kredīta piešķiršanu par summu, ne mazāku kā 75 % no izziņā minētās summas (ja projekta iesniegumam ir pievienota izziņa no kredītiestādes par kredīta piešķiršanu);
   2. nav sasniegti vismaz 20 procenti no kopējiem projektā norādītiem rezultātiem.
4. Finansējuma saņēmējs un sadarbības partneris (ja attiecināms) kapitalizē pētniecības izmaksas un veido nemateriālos aktīvus visos gadījumos, kad to pieļauj 38.Starptautiskais grāmatvedības standarts "Nemateriālie ieguldījumi", kurš apstiprināts ar Komisijas 2008.gada 3.novembra Regulu (EK) Nr. [1126/2008](http://eur-lex.europa.eu/LexUriServ/LexUriServ.do?uri=CONSLEG:2008R1126:20081221:LV:HTML), ar ko pieņem vairākus starptautiskos grāmatvedības standartus saskaņā ar Eiropas Parlamenta un Padomes Regulu (EK) Nr. [1606/2002](http://eur-lex.europa.eu/LexUriServ/LexUriServ.do?uri=CONSLEG:2002R1606:20080410:LV:HTML).
5. Projekts īstenojams 30 mēnešu laikā no tā uzsākšanas dienas, bet ne ilgāk kā līdz 2015.gada 31.augustam.

**Ministru prezidents                                                                   V.Dombrovskis**

Izglītības un zinātnes ministra vietā –

iekšlietu ministrs R.Kozlovskis

Iesniedzējs:

Izglītības un zinātnes ministra vietā –

iekšlietu ministrs R.Kozlovskis

**Vizē: Valsts sekretāra vietniece –**

**Struktūrfondu un starptautisko**

**finanšu instrumentu departamenta direktore,**

**valsts sekretāra pienākumu izpildītāja** L.Sīka

17.12.2012 15:40

9686

I.Švirksta

67047882, [inta.svirksta@izm.gov.lv](mailto:inta.svirksta@izm.gov.lv)